open-index/open-wikipedia-markdown huggingface dataset:
മൈസൂർ ജങ്ക്ഷൻ തീവണ്ടി നിലയം

കർണ്ണാടകയിലെ മൈസൂരുവിൽ സ്ഥിതിചെയ്യുന്ന പ്രധാന തീവണ്ടി നിലയമാണ് **മൈസൂർ (മൈസൂരു) ജങ്ക്ഷൻ തീവണ്ടി നിലയം** (സ്റ്റേഷൻ കോഡ് - **MYS**). നഗരത്തിന്റെ ഹൃദയഭാഗത്താണ് തീവണ്ടി നിലയം സ്ഥിതിചെയ്യുന്നത്. ഇന്ത്യൻ റെയിൽവേയുടെ ദക്ഷിണ-പശ്ചിമ മേഖലയിൽ മൈസൂരു ഡിവിഷനിൽ ഉൾപ്പെടുന്ന നിലയമാണിത്. ഇന്ത്യയിലെ ആദ്യത്തെ അന്ധ-സൗഹൃദതീവണ്ടിനിലയമാണ് മൈസൂർ തീവണ്ടിനിലയം.  തീവണ്ടിനിലയത്തിലെ സൗകര്യങ്ങളുടെ രേഖാചിത്രം ബ്രെയിൽ ലിപിയിൽ ലഭിക്കും. ആറു പ്ലാറ്റ്ഫോമുകളാണ് ഇവിടെയുള്ളത്. നിലയത്തിൽ 200 മീറ്റർ ചുറ്റളവിൽ വൈഫൈ സൌകര്യം ലഭ്യമാണ്. മുൻപ് മൈസൂരിനെയും ബാംഗളൂരിനെയും ബന്ധിപ്പിച്ചിരുന്നത് മീറ്റർഗേജ് വഴിയായിരുന്നു. ഇന്നത് ബ്രോഡ്​ഗേജ് ആയി മാറിയിട്ടുണ്ട്.

## ചിത്രശാല

File:Mysore Railway Station.jpg|മൈസൂരു ജങ്ക്ഷൻ തീവണ്ടി നിലയത്തിന്റെ പ്രധാന കെട്ടിടം
File:Mysore Railway Station (4).jpg|തീവണ്ടി നിലയത്തിന്റെ പ്രവേശന കവാടം
File:Mysore Railway Station (1).jpg|തീവണ്ടി നിലയത്തിൽ സൂക്ഷിച്ചിരിക്കുന്ന പഴയ ഒരു ആവി എഞ്ചിൻ
File:Mysore Railway Station (3).jpg|മൈസൂരുവിലെ റെയിൽവേ കാര്യാലയം
File:Mysore Railway Station (2).jpg|തീവണ്ടി നിലയത്തിന്റെ ഉൾവശം


## അവലംബം

## പുറത്തേക്കുള്ള കണ്ണികൾ

*Mysore.ind.in

വർഗ്ഗം:മൈസൂർ
വർഗ്ഗം:കർണ്ണാടകയിലെ തീവണ്ടി നിലയങ്ങൾ‎
ആശങ്കാജനകമല്ലാത്ത ജീവിവർഗ്ഗങ്ങൾ

ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സ് (International Union for Conservation of Nature) പ്രകാരം ഒട്ടും ആശങ്കാജനകമല്ലാത്ത അവസ്ഥയുള്ള ജീവിവർഗ്ഗങ്ങളെ **ആശങ്കാജനകമല്ലാത്തജീവി വർഗ്ഗങ്ങൾ (Least concern)** LC  എന്നു വിളിക്കുന്നു.

2001 മുതൽ ഈ വിഭാഗം LC എന്ന ചുരുക്കപ്പേരിലാണ് അറിയപ്പെടുന്നത്. എന്നാൽ IUCN ഡാറ്റാബേസിലെ 20% ആശങ്കാജനകമല്ലാത്ത ജീവിവർഗ്ഗങ്ങൾക്കും LR/IC എന്ന കോഡ് ആണ് ഉപയോഗിക്കുന്നത്. അതിനു കാരണം 2001-നു മുൻപ് ഈ കാറ്റഗറി "Lower Risk (LR)" കാറ്റഗറിയുടെ ഒരു ഉപവിഭാഗം മാത്രമായിരുന്നു.
ആശങ്കാജനകമല്ലാത്ത ജീവിവർഗ്ഗ വിഭാഗത്തെ ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സിന്റെ "ചുവപ്പ് പട്ടികാ" (Red list) വിഭാഗമായി കണക്കാക്കുന്നില്ല. 14033 ജീവിവർഗ്ഗങ്ങൾ ഈ വിഭാഗത്തിൽ ഉൾപ്പെടുന്നു. മനുഷ്യരും ഈ വിഭാഗത്തിൽ ഉൾപ്പെടുന്നു.
thumb|ഒട്ടും ആശങ്കാജനകമല്ലാത്ത അവസ്ഥയുള്ള ജീവിവർഗ്ഗങ്ങളെ (LC) പച്ച നിറത്തിൽ കാണിച്ചിരിക്കുന്നു

## അവലംബം

വർഗ്ഗം:ഐ.യു.സി.എൻ. ചുവന്ന പട്ടിക
വംശനാശ സാദ്ധ്യതയുള്ള ജീവികൾ

വംശനാശഭീഷണീയുള്ള, അഥവാ വംശനാശസാധ്യതയുള്ള ജീവി വർഗ്ഗങ്ങളെ ആണ് **വംശനാശ സാദ്ധ്യതയുള്ള ജീവികൾ** എന്ന ഈ വർഗ്ഗത്തിൽ ഉൾപ്പെടുത്തിയിരിക്കുന്നത്. നാശോന്മുഖമായേക്കാവുന്ന ഇവയുടെ സംരക്ഷണത്തിനും ആവാസവ്യവസ്ഥാ നിലനിൽപ്പിനും പ്രത്യേക ശ്രദ്ധ അർഹിക്കുന്നു. നിലനിൽപ്പിനും പുനരുൽപാദനത്തിനും ഭീഷണിയാകുന്ന സാഹചര്യങ്ങൾ മെച്ചപ്പെടുന്നില്ലെങ്കിൽ വംശനാശ ഭീഷണി നേരിടാൻ സാധ്യതയുണ്ടെന്ന് ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ വർഗ്ഗീകരിച്ച് വിലയിരുത്തുന്നു. ആവാസവ്യവസ്ഥയുടെ നാശനഷ്ടം അല്ലെങ്കിൽ ജീവിവർഗങ്ങളുടെ നാശമാണ് പ്രധാനമായും ഇതിലെ അപകടസാധ്യത. ദുർബലമായ ആവാസവ്യവസ്ഥയോ ജീവിവർഗങ്ങളോ ഇതിനായി നിരീക്ഷിക്കപ്പെടുന്നു.

നിലവിൽ 5196 മൃഗങ്ങളെയും 6789 സസ്യങ്ങളെയും വംശനാശ സാദ്ധ്യതയുള്ള ജീവികൾ എന്നു വർഗ്ഗീകരിച്ചിരിക്കുന്നു. മൃഗങ്ങളുടെ ജനിതക വിഭവങ്ങളുടെ ക്രയോകോൺസർവേഷൻ പോലുള്ള രീതികൾ, പ്രത്യേകിച്ചും കന്നുകാലികളുടെ ദുർബല ഇനങ്ങളെ സംരക്ഷിക്കാനുള്ള ശ്രമങ്ങളിൽ നടപ്പാക്കിയിട്ടുണ്ട്.

അകിൽ, ചെറിയപുള്ളിപ്പരുന്തു് എന്നിവ ഉദാഹരണം ആകുന്നു.
## അവലംബം

## പുറത്തേകുള്ള കണ്ണികൾ
*List of Vulnerable species as identified by the IUCN Red List of Threatened Species

വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
ആവാസവ്യവസ്ഥയിൽ വംശനാശം സംഭവിച്ച സ്പീഷിസുകൾ

ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആ‍ൻഡ് നാച്ചുറൽ റിസോഴ്‌സിന്റെ വർഗ്ഗീകരണ പ്രകാരം തരം തിരിച്ചിട്ടുള്ള ആവാസവ്യവസ്ഥയിൽ വംശനാശം സംഭവിക്കുകയും എന്നാൽ മറ്റ് എവിടെയെങ്കിലും ഇപ്പോഴും സംരക്ഷിക്കപെടുകയോ നിലനിൽക്കുകയോ ചെയുന്ന ജീവി ഉപവർഗ്ഗങ്ങളെ ആണ് **ആവാസവ്യവസ്ഥയിൽ വംശനാശം സംഭവിച്ച സ്പീഷിസുകൾ** (Extinct in Wild) എന്ന വിഭാഗത്തിൽ പെടുത്തിയിട്ടുള്ളത്. 

സ്വാഭാവികമായ ആവാസവ്യവസ്ഥയിൽ നശിച്ചുകഴിഞ്ഞതുകൊണ്ടുതന്നെ വംശനാശഭീഷണിയുടെ അവസ്ഥയിലുള്ള, അത്യന്ത ശ്രദ്ധ അർഹിക്കുന്ന ജീവികളാണ്  അഥവാ വംശനാശസാധ്യതയുള്ള ജീവി വർഗ്ഗങ്ങളെ ആണ് *ആവാസവ്യവസ്ഥയിൽ വംശനാശം സംഭവിച്ച സ്പീഷിസുകൾ* എന്ന ഈ വർഗ്ഗത്തിൽ പെടുത്തിയിരിക്കുന്നത്. ഈ വിഭാഗത്തിൽപ്പെടുന്ന ജീവിവർഗങ്ങൾ സ്വാഭാവിക പ്രകൃതിയിൽ നിന്നും ഏകദേശം നശിച്ചുകഴിഞ്ഞു, എന്നാൽ ചിലവ മനുഷ്യസംരക്ഷണത്തിൽ അവശേഷിക്കുന്നു എന്നതാണ് ഇവയുടെ ഇന്നത്തെ അവസ്ഥ. ബാർബറി സിംഹം, യൂഫോർബിയ മയൂരനാഥനൈ എന്നിവ ഇവയ്ക്ക് ഉദാഹരണമാണ്.
thumb|ആവാസവ്യവസ്ഥയിൽ വംശനാശം സംഭവിച്ച സ്പീഷിസുകളെ സൂചിപ്പിക്കുന്ന EW കറുത്ത നിറത്തിൽ അടയാളപ്പെടുത്തിയിരിക്കുന്നു
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം ആവാസവ്യവസ്ഥയിൽ വംശനാശം സംഭവിച്ച ജീവികൾ
പേർമിയൻ കാലഘട്ടം

ഭൂമിയുടെ സമയ അളവിൽ കാർബോണിഫെറസ് കാലഘട്ടത്തിനുശേഷം വരുന്ന 298.9 മുതൽ 251.902 മയ (ദശലക്ഷം വർഷം) വരെയുള്ള കാലമാണ് **പേർമിയൻ**.  ഇതിനു ശേഷം വരുന്ന കാലമാണ് ട്രയാസ്സിക്. Paleozoic യുഗത്തിലെ അവസാന കാലഘട്ടമാണിത്.

Roderick Murchison എന്ന ഭൂഗർഭശാസ്ത്രജ്ഞൻ റഷ്യയിലെ Perm എന്ന നഗരത്തെ ആസ്പദമാക്കിയാണ് ഈ പേര് നൽകിയത്. 

ഇക്കാലവും തുടർന്നുവന്ന ട്രയാസ്സിക് കാലവും ഭൂമിയിൽ വലിയ വംശനാശത്തിന് സാക്ഷ്യം വഹിച്ചു. അതിനെ അതിജീവിക്കാൻ പിന്നീട് 30 ദശലക്ഷം വർഷങ്ങൾ എടുത്തു.

## അവലംബം

* 

## പുറം കണ്ണികൾ

* University of California offers a more modern Permian stratigraphy
* Classic Permian strata in the Glass Mountains of the Permian Basin
* 
* Examples of Permian Fossils
* Fossil of Giant Permian Amphibian 
* 

വർഗ്ഗം:ഭൂഗർഭശാസ്ത്രം
വർഗ്ഗം:പേർമിയൻ കാലഘട്ടം
സമൂഹമാദ്ധ്യമങ്ങൾ

#### <big>ആധികാരികത</big>
ജനങ്ങൾക്ക് വിവരങ്ങൾ നിർമ്മിക്കാനും പങ്കുവയ്ക്കാനും കൈമാറാനും ആശയങ്ങളും ജോലിസാധ്യതകളും പങ്കുവയ്ക്കാനും ചിത്രങ്ങൾ വിഡിയോകൾ എന്നിവയും കൈമാറാനും പങ്കുവയ്ക്കാനും വിവരസാങ്കേതികതാവിദ്യ ഉപയോഗിച്ചുകൊണ്ടുള്ള മാർഗങ്ങളിലൂടെ ഉപയുക്തമാക്കുന്ന പരിപാടികളെ പൊതുവേ **സമൂഹമാദ്ധ്യമങ്ങൾ** അഥവാ **സോഷ്യൽ മീഡിയ** (Social media) എന്നു പറയുന്നു. ആൾക്കാർ ഉണ്ടാക്കുന്ന വിവരങ്ങൾ ഇന്റർനെറ്റ് മുഖേനയാണ് കൈമാറ്റം നടത്തുക.

## അവലംബം

## പുറത്തേക്കുള്ള കണ്ണികൾ
* സോഷ്യൽ നെറ്റ്‌വർക്കിങ്‌—ഞാൻ അറിഞ്ഞിരിക്കേണ്ടത്‌ 

വർഗ്ഗം:ഇന്റർനെറ്റ് - അപൂർണ്ണലേഖനങ്ങൾ
പള്ളിക്കൽ മൊയ്ദീൻ

പള്ളിക്കൽ ഗ്രാമപഞ്ചായത്തിലെ പള്ളിക്കൽ പ്രദേശത്ത് ജനിച്ച പ്രസിദ്ധനായ മാപ്പിളപ്പാട്ട് കലാകാരാനാണ് **'പള്ളിക്കൽ മൊയ്ദീൻ**'. തനിമ ചോർന്നു പോകാതെയുള്ള ആലാപന രീതി പള്ളിക്കൽ മൊയ്ദീനെ കലാ ലോകത്ത് ചിരപ്രതിഷ്ഠനാക്കി. ആറാം ക്ലാസിൽ പഠിക്കുമ്പോൾ സ്റ്റേജിൽ പാടിത്തുടങ്ങിയ മൊയ്ദീൻ, കല്യാണ വീടുകളിൽ പാടുന്നതിലും സജീവമായിരുന്നു. ബന്ധുവായ ബീരാൻ മൊയ്ദീൻ എന്നയാളുടെ അകമഴിഞ്ഞ സഹായമാണ് തുടക്കത്തിൽ പീമയെ വളർത്തിയത്. 1961-ൽ **യുണൈറ്റഡ് ഓർകസ്ട്ര** എന്ന ഒരു ഗാനമേള സംഘം സ്വന്തമായി രൂപീകരിച്ചു. കേരളത്തിനു പുറത്ത് തമിഴ്നാട്, കർണാടക, ആന്ധ്രാപ്രദേശ് തുടങ്ങിയ സംസ്ഥാനങ്ങളിലും *പീമ* ഗാനമേള അവതരിപ്പിച്ചു. ഇന്ത്യക്കു പുറത്ത് ധാരാളം വിദേശ രാജ്യങ്ങളിൽ ഇശൽ വിരുന്നൊരുക്കിയ **പള്ളിക്കൽ മൊയ്ദീൻ** 3000-ത്തിൽ അധികം സ്റ്റേജുകളിൽ പാടിയിട്ടുണ്ട്. മാപ്പിളപ്പാട്ടിനോടുള്ള അടങ്ങാത്ത മുഹബ്ബത്തായിരുന്നു വാർധക്യത്തിന്റെ അവശതയിലും ജയ്ഹിന്ദ് ടിവിയുടെ മാപ്പിളപ്പാട്ട് റിയാലിറ്റി ഷോയിൽ പങ്കെടുക്കാൻ  അദ്ദേഹത്തെ പ്രേരിപ്പിച്ചത്. അദ്ദേഹത്തിന്റെതായി ഒരുപാട് മാപ്പിളപ്പാട്ട് വീഡിയോകൾ ജനങ്ങളുടെ ഇടയിൽ സൂക്ഷിക്കപ്പെടുന്നു.
നല്ല ഒരു നടൻ എന്ന നിലയിലും തന്റെ പ്രശസ്തി തളിയിച്ച ആളാണ് പീമ. 1970-കളിൽ മലബാറിൽ ഏറെ ചർച്ചയായ **വിശറിക്കു കാറ്റുവേണ്ട**,  **കൈതോക്കും പുല്ലാങ്കുഴലും** എന്നീ നാടകങ്ങളിൽ പ്രധാന വേഷംചെയ്തിട്ടുണ്ട്.മുസ്ലീം ലീഗ് വേദികളിൽ നിരവധി തവണ അദ്ദേഹം പാടിയിട്ടുണ്ട്. *സി.എച്ച്. മുഹമ്മദ് കോയ* അദ്ദേഹത്തിനു കിട്ടിയ നോട്ട് മാലകൾ പീമക്ക് ചാർത്തിക്കൊടുത്ത ഒന്നിലധികം സന്ദർഭങ്ങൾ ഉണ്ടായിട്ടുണ്ട്.

1982-ൽ *കൊരമ്പയിൽ അഹമ്മദ് ഹാജി* യേശുദാസിനെ പരിചയപ്പെടുത്തിയത് പീമയുടെ ജീവിതത്തിലെ ഒരു വഴിത്തിരിവായിരുന്നു.  യേശുദാസുമായുള്ള ബന്ധം തരംഗിണി സ്റ്റുഡിയോക്ക് വേണ്ടി പാടാനുള്ള അവസരം അദ്ദേഹത്തിന് നേടിക്കൊടുത്തു. 1979-ൽ **'മദ്രാസ് ദൂരദർശനു**' വേണ്ടി അദ്ദേഹം പാടിയിരുന്നു. എം. എസ്. ബാബുരാജിന്റെ അടുത്ത സുഹൃത്തായിരുന്ന പീമയെ ബാബുരാജ് അനുസ്മരണ കമ്മിറ്റി ആദരിക്കാനായി ചെന്നപ്പോൾ "എന്നേക്കാൾ കൂടുതൽ ബാബുക്കയുടെ ആത്മാവ് സന്തോഷിക്കുന്നുണ്ടാകും" എന്നായിരുന്നു അദ്ദേഹത്തിന്റെ മറുപടി.
*അഹ.... നാളികേരത്തിന്റെ നാട് കേരളം* എന്ന അദ്ദേഹത്തിന്റെ ഗാനം ഇന്നും പ്രസിദ്ധമാണ്. മമ്പുറം സയ്യിദ് അലവി തങ്ങളെ കുറിച്ചുള്ള *ജയ്പൊന്മലർ*,  *ജല്ലജലാലേ അർഹമുറഹീമേ*,  *മാമൂൽ കെട്ടിയ തടവറയിൽ*,  *പങ്കജമലർ വാടികളിൽ കളിയാടും മങ്കയാളേ*,  *വന്നാണീ പെണ്ണുങ്ങളെയീനെല്ലൊന്ന് കുത്തിക്കാണീ* തുടങ്ങിയ ഗാനങ്ങൾ ഇന്നും പീമയെ ജനമനസ്സുകളിൽ കുടിയിരുത്തുന്ന ഹിറ്റ് ഗാനങ്ങളാണ്.2013-ൽ മസ്തിഷ്ക രോഗത്തെ തുടർന്ന് ആ പ്രതിഭ ഈ ലോകത്തോട് വിട പറഞ്ഞു.
# മീഡിയവൺ ടീവിയിൽ പള്ളിക്കൽ മൊയ്ദീനെ കുറിച്ചു വന്ന പ്രോഗ്രാം

## അവലംബം

 
വർഗ്ഗം:സംഗീതജ്ഞർ
പെരുങ്ങാലം

കൊല്ലം ജില്ലയിൽ കൊല്ലം താലൂക്കിൽ മൺറോതുരുത്ത് ഗ്രാമത്തിൽ പെട്ട മനോഹര ദ്വീപ്‌.മൂന്നുവശവും അഷ്ടമുടിക്കായലും ഒരുവശത്ത് കല്ലടയാറും അതിരിടുന്ന ഈ ദ്വീപിൽ നിന്നാൽ കല്ലടയാർ കായലിൽ പതിക്കുന്ന കാഴ്ച കാണാം.നാനൂറോളം കുടുംബങ്ങൾ ഇവിടെ വസിക്കുന്നു. റോഡുകളില്ല.നടവഴികൾ മാത്രം.പ്രശസ്ത നിലയിൽ പ്രവർത്തിക്കുന്ന ഒരു സർക്കാർ ഹയർ സെക്കണ്ടറി സ്കൂൾ ഇവിടെയുണ്ട്.ബ്രാഞ്ച് പോസ്റ്റ്‌ ഓഫിസുണ്ട്.ഒരു ലത്തീൻ കത്തോലിക്കാ ദേവാലയവും ഒരു ക്ഷേത്രവും ഇവിടെയുണ്ട്.അരിനല്ലൂർ,പടിഞ്ഞാറെ കല്ലട,അഷ്ടമുടി എന്നിവിടങ്ങളിൽ നിന്നും കടത്തുവള്ളമുണ്ട്.ജലഗതാഗതവകുപ്പിന്റെ ബോട്ട് സർവീസ്‌ ഇതുവഴി കടന്നു പോകുന്നു.ജനങ്ങളുടെ പ്രധാന തൊഴിൽ മീൻപിടുത്തമാണ്.വിനോദ സഞ്ചാരികളുടെ ഇഷ്ടസ്ഥലമാണ്.

വർഗ്ഗം:കൊല്ലം ജില്ലയിലെ ഗ്രാമങ്ങൾ
ദക്ഷിണേഷ്യയിലെ ഭാഷകൾ

ദക്ഷിണേഷ്യയിൽ നൂറു കണക്കിന് ഭാഷകൾ സംസാരിക്കപ്പെടുന്നുണ്ട്. അവയിൽ കൂടുതലും ഇന്തോ യൂറോപ്യൻ ഭാഷാകുടുംബത്തിലും (74%) ദ്രാവിഡ ഭാഷാ കുടുംബത്തിലും (24%) ഉൾപ്പെടുന്നു.
## ഇന്തോ-ആര്യൻ ഭാഷകൾ
ദക്ഷിണേഷ്യയിലെ ഭൂരിഭാഗം പ്രദേശങ്ങളിലും ഇന്തോ-യൂറോപ്യൻ മഹാഭാഷാകുടുംബത്തിലെ ഇന്തോ-ആര്യൻ ഭാഷകളാണ് സംസാരിക്കപ്പെടുന്നത്. അവയിൽ പ്രധാന ഭാഷകൾ ചുവടെ കൊടുത്തവയാണ്.
# അസമീസ്
# ഉർദു
# ഒറിയ
# കശ്മീരി
# കൊങ്കണി
# ദിവേഹി
# നേപ്പാളി
# പഞ്ചാബി
# ബംഗാളി
# മറാഠി
# സിന്ധി
# സിംഹള
# ഹിന്ദി

## ദ്രാവിഡ ഭാഷകൾ
ദക്ഷിണേഷ്യയിൽ സംസാരിക്കപ്പെടുന്ന ദ്രാവിഡ ഭാഷകളിൽ ഭൂരിഭാഗവും തെക്കേ ഇന്ത്യയിലാണ്. അവയിൽ പ്രധാന ഭാഷകൾ ചുവടെ കൊടുത്തവയാണ്
# കന്നഡ
# തമിഴ്
# തെലുങ്ക്
# തുളു
# ബ്രഹൂയി
# മലയാളം

വർഗ്ഗം:ദക്ഷിണേഷ്യ
വർഗ്ഗം:ഏഷ്യയിലെ ഭാഷകൾ
ഹിജ്റത്ത് പ്രസ്ഥാനം

ഇന്ത്യയിലെ സ്വാതന്ത്ര്യ സമരവുമായി ബന്ധപ്പെട്ടുണ്ടായ മുന്നേറ്റങ്ങളുടെ ഭാഗമാണ് **ഹിജ്റത്ത്** 1920 -കളുടെ തുടക്കത്തിൽ ബ്രിട്ടീഷ് ഭരണാധികാരികൾ രാജ്യത്തെ മുസ്ലീംങ്ങൾക്കെതിരായി വ്യാപകമായ ക്രൂരതകളും പീഡനങ്ങളും അഴിച്ചുവിട്ടു. ഇതേത്തുടർന്ന് മുസ്ലീം നേതാക്കളും പുരോഹിതന്മാരും ബ്രിട്ടീഷ് ഇന്ത്യയെ സുരക്ഷിതമല്ലാത്ത സ്ഥലമായി (Darul Harab) പ്രഖ്യാപിക്കുകയും സമീപമുളള സുരക്ഷിത സ്ഥലങ്ങളിലേക്ക് (Darul Islam) പലായനം ചെയ്യാൻ മുസ്ലീങ്ങളെ ആഹ്വാനം ചെയ്യുകയും ചെയ്തു. ആയിരക്കണക്കിന് പേർ ഇന്ത്യയിൽ നിന്നും പലായനം ചെയ്ത് അഫ്ഗാനിസ്ഥാൻ, തുർക്കി, താഷ്കെന്റ് തുടങ്ങിയ ഇടങ്ങളിൽ എത്തിപ്പെട്ടു. അവർ‍ അവിടങ്ങളിൽ നിന്നുകൊണ്ടും ബ്രിട്ടീഷ് ഗവൺമെന്റിനെതിരായ പ്രവർത്തനങ്ങൾ തുടർന്നു. ഇവർ  **മുഹാജിർ** എന്നറിയപ്പെട്ടു. ദേശീയ സ്വാതന്ത്ര്യത്തിനായി ഇന്ത്യയ്ക്ക് പുറത്ത് സംഘടിപ്പിക്കപ്പെട്ട പോരാട്ടങ്ങളിൽ പ്രധാന പങ്ക് വഹിക്കുവാൻ ഇവർക്ക് കഴിഞ്ഞു. ഈ പലായനങ്ങളിലെ ദുരിതങ്ങളിൽ പെട്ട് ആയിരക്കണക്കിനുപേർക്ക് ജീവനും സ്വത്തുവകകളും നഷ്ടപ്പെടുകയുണ്ടായി. മുഹാജിർമാരിൽ ഒരു വിഭാഗം റഷ്യയിലേക്ക് പലായനം ചെയ്യുകയും താഷ്കെന്റിലെ കിഴക്കൻ രാജ്യങ്ങളിലെ തൊഴിലാളികൾക്കായുള്ള സർവ്വകലാശാലയിൽ ചേർന്ന് പഠനം നടത്തുകയും ഇന്ത്യയിലെ കമ്മ്യൂണിസ്റ്റ് പ്രസ്ഥാനത്തിന്റെ വളർച്ചയുടെ ഭാഗമാകുകുയും ചെയ്തു. 

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരം
ചാൾസ് കോം

ലെബനീസ് എഴുത്തുകാരനും, വ്യവസായിയും സാമൂഹ്യപ്രവർത്തകനുമായിരുന്നു ചാൾസ് കോം (1894-1963). ലെബനോന്റെ സ്വാതന്ത്ര്യസമരത്തിനു നേതൃത്വം നൽകിയ ഫൊനീഷ്യനിസം എന്ന മുന്നേറ്റത്തിനും തുടക്കും കുറിച്ചത് ചാൾസിന്റെ നേതൃത്വത്തിലാണ്. ശിഥിലമായി കിടന്നിരുന്ന ലെബനീസ് സമൂഹത്തെ, സ്വാതന്ത്ര്യം എന്ന ലക്ഷ്യത്തിനുവേണ്ടി ഒരുമിപ്പിക്കാൻ ചാൾസ്  മുൻകൈയ്യെടുത്തു. 1934 ലെ എഡ്ഗാർ അലൻ പോ പുരസ്കാരങ്ങളുൾപ്പടെ, നിരവധി ബഹുമതികൾ അദ്ദേഹത്തിന് വിവിധ മേഖലകളിലായി ലഭിച്ചിട്ടുണ്ട്.

## എഴുത്തുകാരൻ
ചാൾസിന്റെ കാലഘട്ടത്തിൽ എഴുത്തുകാർ അറബി ഭാഷ തങ്ങളുടെ മാധ്യമമായി സ്വീകരിച്ചപ്പോൾ, ചാൾസിന്റെ കൃതികളെല്ലാം തന്നെ അദ്ദേഹം രചിച്ചിരുന്നത് ഫ്രഞ്ച് ഭാഷയിലായിരുന്നു. 1919 ൽ ചാൾസ് ലാറെവ്യൂഫെനിസ്യൻ എന്നൊരു പ്രസിദ്ധീകരണം തുടങ്ങി. ഖലീൽ ജിബ്രാനെ പോലുള്ള പ്രമുഖർ അതിൽ ലേഖനങ്ങളെഴുതിയിരുന്നു. ഈ പ്രസിദ്ധീകരണം, ലെബനോന്റെ സ്വാതന്ത്ര്യസമര മുന്നേറ്റത്തെ വളരെയധികം സ്വാധീനിച്ചിട്ടുണ്ട്. തങ്ങളുടെ മാതൃരാജ്യമായ ലെബനനെ എങ്ങനെ സ്നേഹിക്കാമെന്നും, അതിനു നേർക്കുള്ള ആക്രമണങ്ങളെ അനിയന്ത്രിതമായ ആവേശത്തോടുകൂടി പ്രതിരോധിച്ചുകൊണ്ട്, ഒരു പുതിയ ലെബനോൻ എങ്ങനെ പടുത്തുയർത്താമെന്നും ചാൾസ് ലെബനീസ് സമൂഹത്തെ പഠിപ്പിച്ചു.  ജനങ്ങൾക്കിടയിൽ ഏറ്റവും സ്വാധീനമുള്ള  അറബ് എഴുത്തുകാരിൽ ഒരാൾ കൂടിയായിരുന്നു ചാൾസ് കോം. ചാൾസിന്റെ സേക്രഡ് മൗണ്ടൻ എന്ന കൃതിക്ക്  ലെ കവിതക്കുള്ള എഡ്ഗാർ അലൻ പോ അന്താരാഷ്ട്ര പുരസ്കാരം ലഭിക്കുകയുണ്ടായി.

പ്രശസ്ത എഴുത്തുകാരനായിരുന്ന ഖലീൽ ജിബ്രാന്റെ ഗുരുവും, മാർഗ്ഗദർശിയുമായിരുന്നു ചാൾസിന്റെ പിതാവ്, ദൗദ് കോം. ജിബ്രാന്റെ കാവ്യോപന്യാസസമാഹാരമായ പ്രവാചകൻ, ഫ്രഞ്ചിലേക്ക് മൊഴിമാറ്റം നടത്തിയത് ഇദ്ദേഹമായിരുന്നു.

## വ്യവസായി
പതിനെട്ടാം വയസ്സിൽ ബിരുദം പൂർത്തിയാക്കിയതിനു ശേഷം, ചാൾസ് വ്യവസായ മോഹവുമായി അമേരിക്കയിലേക്കു പോയി. ന്യൂയോർക്കിൽ വാൾസ്ട്രീറ്റിൽ കയറ്റുമതി, ഇറക്കുമതി വ്യാപാരം തുടങ്ങുവാനായി ചാൾസ് ഒരു ഓഫീസ് തുടങ്ങി. അക്കാലത്തെ ഏക വാഹന നിർമ്മാതാവായിരുന്ന ഹെൻറി ഫോഡുമായി ബന്ധം സ്ഥാപിച്ച് ഫോ‍ഡിന്റെ ഒരു ഏജൻസി നേടിയെടുക്കാൻ ചാൾസിനു കഴിഞ്ഞു. ആരേയും വശീകരിക്കുന്ന ഒരു വ്യക്തിത്വത്തിനുടമയായിരുന്നു ചാൾസെന്ന് അദ്ദേഹത്തിന്റെ വാണിജ്യ പങ്കാളി ഓർമ്മിക്കുന്നു. അതുപോലെ അമേരിക്കയിലെ അന്നത്തെ പ്രമുഖ കമ്പനികളുടെ പശ്ചിമേഷ്യൻ വ്യാപാരാനുമതി ചാൾസ് നേടിയെടുത്തു. ചാൾസ് കോം & കമ്പനി എന്ന ചാൾസിന്റെ കമ്പനി പശ്ചിമേഷ്യയിലെ പ്രമുഖ സ്ഥാപനമായി വളർന്നു. ആയിരക്കണക്കിനു, തൊഴിലാളികൾ അദ്ദേഹത്തിന്റെ കമ്പനിയിൽ ജോലി ചെയ്തിരുന്നു.

## അവലംബം
*

വർഗ്ഗം:1894-ൽ ജനിച്ചവർ
വർഗ്ഗം:മാർച്ച് 4-ന് ജനിച്ചവർ
വർഗ്ഗം:1963-ൽ മരിച്ചവർ
വർഗ്ഗം:എഴുത്തുകാർ
വർഗ്ഗം:വ്യവസായികൾ
തൃശ്ശൂർ ജില്ലാ പഞ്ചായത്ത്

മധ്യകേരളത്തിലെ പ്രമുഖജില്ലയായ   തൃശ്ശൂർ ജില്ലയിലെ തൃശ്ശൂർ നഗരം ആസ്ഥാനമാക്കി പ്രവർത്തിക്കുന്ന ജില്ലാ പഞ്ചായത്താണ് **തൃശ്ശൂർ ജില്ല പഞ്ചായത്ത്**. തൃശ്ശൂർ ജില്ലയുടെ ആകെ വിസ്തൃതി 3032 ചതുരശ്രകിലോമീറ്ററാണ്
മതിലകംബ്ലോക്ക് പഞ്ചായത്ത്,
ചാവക്കാട് ബ്ലോക്ക് പഞ്ചായത്ത്,
മാള ബ്ലോക്ക് പഞ്ചായത്ത്,
ഇരിങ്ങാലക്കുട ബ്ലോക്ക് പഞ്ചായത്ത്,
പുഴക്കൽ ബ്ലോക്ക് പഞ്ചായത്ത്,അന്തിക്കാട് ബ്ലോക്ക് പഞ്ചായത്ത്,
ചേർപ്പ് ബ്ലോക്ക് പഞ്ചായത്ത്,
പഴയന്നൂർ ബ്ലോക്ക് പഞ്ചായത്ത്,
വടക്കാഞ്ചേരി ബ്ലോക്ക് പഞ്ചായത്ത്,
ഒല്ലൂക്കര ബ്ലോക്ക് പഞ്ചായത്ത്,
,കൊടകര ബ്ലോക്ക് പഞ്ചായത്ത്,
,വെള്ളാങ്ങല്ലൂർ ബ്ലോക്ക് പഞ്ചായത്ത്,
തളിക്കുളം ബ്ലോക്ക് പഞ്ചായത്ത്,
ചൊവ്വന്നൂർ ബ്ലോക്ക് പഞ്ചായത്ത്,
മുല്ലശ്ശേരി ബ്ലോക്ക് പഞ്ചായത്ത്, എന്നീ ബ്ലോക്കുകൾ ചേർന്നതാണ് തൃശ്ശൂർ ജില്ലാ പഞ്ചായത്ത്.

## അവലംബം

## പുറമെ നിന്നുള്ള കണ്ണികൾ

വർഗ്ഗം:കേരളത്തിലെ ജില്ലാ പഞ്ചായത്തുകൾ
വർഗ്ഗം:തൃശ്ശൂർ ജില്ലാ പഞ്ചായത്ത്
വർഗ്ഗം:തൃശ്ശൂർ ജില്ല
വിക്ടർ സെർജി

റഷ്യൻ എഴുത്തുകാരനും മാർക്സിസ്റ്റ് ചിന്തകനുമായിരുന്നു **വിക്ടർ സെർജി**.(ഡിസം: 30, 1890 ബൽജിയം–നവം: 17, 1947)
പെട്രോഗ്രാദിലെത്തിബോൾഷെവിക് പക്ഷത്തു ചേർന്ന അദ്ദേഹം പാർട്ടിയ്ക്കുവേണ്ടി പത്രപ്രവർത്തകനായും പരിഭാഷകനായും ജോലി ചെയ്തു.സ്റ്റാലിനിസ്റ്റ് വിരുദ്ധചേരിയുടെ വക്താവുമായിരുന്നു വിക്ടർ. ഇരുപതാം നൂറ്റാണ്ടിന്റെ ആദ്യാർദ്ധത്തിൽ ജീവിച്ചിരുന്ന വിപ്ലവകാരികളുടെ സമരജീവിതം പകർത്തിയ ഏഴോളം കൃതികളൂടെ കർത്താവുമായിരുന്നു വിക്ടർ.

## പുറംകണ്ണികൾ
* Victor Serge Internet Archive in the Marxists Internet Archive
* Victor Serge: ''Year One of the Russian Revolution''  in Marxists Internet Archive, 2005. Translation, editor's Introduction, and notes © 1972 by Peter Sedgwick. (Retrieved April 5, 2005)
* Victor Serge: ''From Lenin to Stalin'' 
* Bulletin of the Russian Opposition: "Victor Serge and the IVth International". Statement criticising Serge by the editors of the Bulletin of the Russian Opposition, writing in *Quatrième Internationale*, April 1939. Source: Victor Serge & Leon Trotsky, *La Lutte Contre le Stalinisme*. Maspero, Paris, 1977. Translated for Marxist Internet Archive by Mitch Abidor in 2005. Retrieved April 28, 2005.
* Peter Sedgwick: "The Unhappy Elitist: Victor Serge's Early Bolshevism" , *History Workshop Journal*, No. 17, Spring 1984. Available online at  ''What Next?''  Marxist journal.  Retrieved May 11, 2005.
* Peter Sedgwick: "Introduction" to Victor Serge, *Memoirs of a Revolutionary*
* Susan Weissman: "Introduction"  to *Critique 28/29: The Ideas of Victor Serge: a Life as a Work of Art* (Edited by Susan Weissman) (Retrieved March 14, 2007.)
## അവലംബം

വർഗ്ഗം:റഷ്യൻ എഴുത്തുകാർ
വർഗ്ഗം:1890-ൽ ജനിച്ചവർ
വർഗ്ഗം:1947-ൽ മരിച്ചവർ
കൊമ്പൻ ക‌‌‌ടുവ

**കൊമ്പൻ ക‌‌‌ടുവ**  പശ്ചിമഘട്ടത്തിൽ കാണപ്പെടുന്ന അപൂർവ്വ ഇനത്തിൽ പെടുന്ന ഒരിനം തുമ്പിയാണ്. നിത്യ ഹരിത വനങ്ങളിലെ നീർച്ചാലുകളിലും പാറക്കെട്ടുകൾ നിറഞ്ഞ നീർച്ചാലുകളിലും ആണ് സാധാരണയായി ഇവയെ കാണുവാൻ സാധിക്കുക. ഉദരത്തിലെ മഞ്ഞ വളയവും ചൂണ്ടക്കൊളുത്തു പോലുള്ള ചെറു വാലുകളും ഇവയുടെ പ്രത്യേകതയാണ്. പച്ചകലർന്ന മഞ്ഞ നിറത്തോടു കൂടിയ തലയുടെ മുൻഭാഗവും, ഇരുണ്ട പച്ച നിറത്തോടു കൂടിയ കണ്ണുകളുമാണ് ഇവയ്ക്കുള്ളത്. കറുത്ത നിറമുള്ള ഉരസ്സിൽ മഞ്ഞ നിറത്തിലുള്ള വരകളുണ്ട്. ഉദരത്തിന്റെ ഏഴാം ഖണ്ഡത്തിൽ വലിയ മഞ്ഞ വളയവുമുണ്ട്. 

മഴ കഴിഞ്ഞ് അടുത്ത മാസങ്ങളിൽ ഈ തുമ്പിയെ കൂട്ടമായി കാണുവാൻ കഴിയും. ആൺതുമ്പികളും പെൺ തുമ്പികളും കാഴ്ചയിൽ ഒരുപോലെയാണിരിക്കുന്നത്. നനവുള്ള പ്രദേശങ്ങളിലെ ചെറു ചെടികളിലാണ് സാധാരണയായി ഇവ ഇരിക്കാറുള്ളത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ
കിങ്സ്റ്റൺ

ജമൈക്കയുടെ തലസ്ഥാനമാണ് **കിങ്സ്റ്റൺ**.ജമൈക്കൻ ദ്വീപിന്റെ തെക്കുകിഴക്കൻ തീരത്തായാണ് കിങ്സ്റ്റൺ നഗരം നിലകൊള്ളുന്നത്.ജമൈക്കയിലെ ഏറ്റവും വലിയ നഗരമാണ് കിങ്സ്റ്റൺ.രാജ്യത്തെ ജനസംഖ്യയുടെ പകുതിയോളം കിങ്സ്റ്റണിൽ താമസിക്കുന്നു.1692ൽ സ്ഥാപിതമായ കിങ്സ്റ്റൺ നഗരം ജമൈക്കയിലെത്തിയ സ്പാനിഷുകാരുടെ കീഴിൽ വളരുകയും ക്രമേണ രാജ്യത്തെ ഏറ്റവും വലിയ വ്യാവസായികകേന്ദ്രവും രാജ്യതലസ്ഥാനവുമായി മാറുകയും ചെയ്തു. ഇന്ന് ആഫ്രിക്കൻ വംശജരാണ് കിങ്സ്റ്റൺ നഗരത്തിലെ ഭൂരിഭാഗവും.1966ലെകോമൺവെൽത്ത് ഗെയിംസിന് കിങ്സ്റ്റൺ ആതിഥേയത്വം വഹിച്ചിട്ടുണ്ട്.2011 ലെ സെൻസസ് അനുസരിച്ച് ഏകദേശം ഒൻപതര ലക്ഷം ആളുകൾ ഈ നഗരത്തിൽ താമസിക്കുന്നു.
## അവലംബം

## പുറത്തേക്കുള്ള കണ്ണികൾ

* Kingston & St Andrew Corporation website 

വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
വർഗ്ഗം:കോമൺ‌വെൽത്ത് മത്സരങ്ങൾക്ക് ആതിഥ്യം വഹിച്ച നഗരങ്ങൾ
അന്താരാഷ്‌ട്ര പയറുവർഗ്ഗ വർഷം 2016

ഐക്യരാഷ്ട്രസഭയുടെ 68 ആം ജനറൽ അസംബ്ലി തീരുമാനപ്രകാരം(A/RES/68/231) 2016 ന്താരാഷ്‌ട്രപയറുവർഗ്ഗ വർഷം(International Year of Pulses-IYP) ആയി ആചരിക്കാൻ തീരുമാനിച്ചിരിക്കുന്നു.

ഐക്യരാഷ്ട്ര സഭ 2016 വർഷത്തെ അന്താരാഷ്ട്ര പയർ വർഷമായി ആചരിക്കുന്നതിന് തീരുമാനിച്ചിരിക്കുന്നു. 2013 ഡിസമ്പർ മാസം 20 നു ചേർന്ന യു എൻ പൊതു സഭയാണ് ഈ തീരുമാനമെടുത്തത്. 
പയർവർഗ വിളകളിൽ നിന്നും ലഭിക്കുന്ന ഉണങ്ങിയ പയർമണികളെയാണ് ഐക്യരാഷ്ട്രസഭ പയർ എന്ന പദം കൊണ്ട് പൊതുവെ വിവക്ഷിച്ചിരിക്കുന്നത്. മനുഷ്യന്റെ ആരോഗ്യ സംരക്ഷണത്തിൽ പയറിനുള്ള മേന്മകളെക്കുറിച്ച് ബോധവത്കരണം നടത്തുക, വിളപരിക്രമണങ്ങളിൽ പയർവർഗ വിളകൾ കൂടുതലായി ഉൾപ്പെടുത്തുക, ഗവേഷണം ഊർജ്ജിതപ്പെടുത്തുക, പയറിന്റെ വിപണനത്തിലെ വെല്ലുവിളികൾ നേരിടാനുള്ള തന്ത്രങ്ങൾക്ക് രൂപം നൽകുക തുടങ്ങിയവയാണ് വർഷാചരണത്തിന്റെ ലക്ഷ്യങ്ങൾ. സുസ്ഥിരമായ ഭാവിക്ക് പോഷകമേന്മയുള്ള വിത്തുകൾ എന്നതാണ് വർഷാചരണത്തിന്റെ മുദ്രാവാക്യം.

മുദ്രാവാക്യം : സുസ്ഥിര ഭാവിക്ക് പോഷകമൂല്യമുള്ള വിത്ത് (*Nutrition Seeds for a Sustainable Future*)

വർഷാചരണതിന്റെ ഔദ്യോഗിക ഉദ്ഘാടനം 2015 നവംബർ 10ആ തീയതി റോമിൽവച്ച് നടക്കുകയുണ്ടായി.ചടങ്ങിനോടനുബന്ധിച്ചു നടന്ന വിരുന്ന് പയറുവർഗ്ഗ വിഭവങ്ങളാൽ സമൃദ്ധമായിരുന്നു എന്നത് ശ്രദ്ധേയമായി.തുടർന്നു വന്ന ആഴ്ചകളിൽവടക്കെ അമേരിക്ക, ആഫ്രിക്ക തുടങ്ങിയ ഭൂഖണ്ഡങ്ങളിലെ രാജ്യങ്ങളും ഔപചാരിക ഉദ്ഘാടനം നിർവഹിക്കുകയുണ്ടായി.

ട്വിറ്റർ ഫേസ്ബുക്ക്, ഇൻസ്റ്റാഗ്രാം.യൂട്യൂബ്തുടങ്ങിയ സാമൂഹിക മാധ്യമങ്ങളും ഇതിനായി ഔദ്യോഗികമായി ഉപയോഗച്ചു തുടങ്ങി കഴിഞ്ഞു

സാർവ്വത്രിക ഭക്ഷ്യ സുരക്ഷയും പോഷകീയതയും മുൻ നിർത്തിയുള്ള പ്രവർത്തനങ്ങളുടെ ഭാഗമായി, പയറുവർഗ്ഗങ്ങളുടെ പ്രാധാന്യത്തെക്കുറിച്ച് അവബോധം സൃഷ്ടിക്കുകയെന്നതാണ് വർഷാചരണത്തിന്റെ പ്രധാന ലക്ഷ്യം. പയറുവർഗ്ഗ വിളവർധന, വിളക്രമീകരണം തുടങ്ങിയ വിഷയങ്ങളും ഈ വർഷാചരണ വേളയിൽ ചർച്ചചെയ്യപ്പെടും.

ഐക്യരാഷ്ട്ര സംഘടനയുടെ ഭക്ഷ്യ/കാർഷികകാര്യ ഉപസംഘടനയായ എഫ്.എ.ഒ (food and agriculture organization) ആയിരിക്കും പ്രസ്തുത വർഷാചരണത്തിനു മേൽനോട്ടം വഹിക്കുക. വിവിധ രാജ്യ സർക്കാരുകളുമായും സർക്കാരേതര സന്നദ്ധസംഘടനകളുമായും കൂടിയാലോചനകൾ നടത്തുകയും പ്രവർത്തനങ്ങളെ ഏകോപിപ്പിക്കുകയും ചെയ്യുക എന്നതായിരിക്കും എഫ്.എ.ഒ.യുടെ ദൗത്യം.
## അവലംബം

## പുറത്തേക്കുള്ള കണ്ണികൾ
* International Year of the Pulse website
* Food and Agriculture Organization

വർഗ്ഗം:അന്താരാഷ്ട്ര വർഷാചരണങ്ങൾ
വർഗ്ഗം:2016
ടോം ലാതം

ന്യൂസിലൻഡിനുവേണ്ടി അന്താരാഷ്ട്ര ക്രിക്കറ്റിൽ കളിക്കുന്ന താരമാണ് തോമസ് വില്യം മാക്സ്വെൽ ലാതം എന്ന **ടോം ലാതം**(ജനനം:ഏപ്രിൽ 2,1992).മുൻ ന്യൂസിലൻഡ് കളിക്കാരൻ റോഡ് ലാതത്തിന്റെ മകനാണ് ടോം ലാതം.2012ൽ സിംബാബ്‌വെയ്ക്കെതിരെ നടന്ന ഏകദിന മൽസരത്തിലൂടെ അന്താരാഷ്ട്ര ക്രിക്കറ്റിൽ അരങ്ങേറിയ ടോം ലാതം 2014ൽ ഇന്ത്യക്കെതിരെയായിരുന്നു ആദ്യമായി ടെസ്റ്റ് മൽസരം കളിച്ചത്.ഒരു ഇടംകൈയൻ ഓപ്പണിങ് ബാറ്റ്സ്മാനാണ് അദ്ദേഹം.2014ൽ ദുബായിൽ വെച്ച് നടന്ന ടെസ്റ്റ് മൽസരത്തിൽ പാകിസ്താനെതിരെ നേടിയ 137 റൺസാണ് ടെസ്റ്റ് ക്രിക്കറ്റിലെ അദ്ദേഹത്തിന്റെ ഏറ്റവും ഉയർന്ന സ്കോർ.ആഭ്യന്തരക്രിക്കറ്റിൽ കാന്റർബറി ടീമിനുവേണ്ടിയാണ് ലാതം കളിക്കുന്നത്.
## അവലംബം

## പുറത്തേക്കുള്ള കണ്ണികൾ
* ടോം ലാതം-ക്രിക്കിൻഫോ പ്രൊഫൈൽ
* ടോം ലാതം- ക്രിക്ക് ആർക്കൈവ് പ്രൊഫൈൽ
വർഗ്ഗം:1992-ൽ ജനിച്ചവർ
വർഗ്ഗം:ഏപ്രിൽ 2-ന് ജനിച്ചവർ
വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
കെ.വി. തിരുമലേശ്

കന്നഡ കവിയും ഭാഷാ ശാസ്ത്രജ്ഞനുമാണ്  **കെ.വി. തിരുമലേശ്**(ജനനം : 1940).  'അക്ഷയ കാവ്യ' എന്ന കവിതാ സമാഹാരത്തിന് 2015 ൽ കേന്ദ്ര സാഹിത്യ അക്കാദമി പുരസ്കാരത്തിന് അർഹനായി.

## ജീവിതരേഖ
കാസർഗോഡ് സ്വദേശിയാണ്. ഇംഗ്ലീഷിൽ ബിരുദാനന്ദര ബിരുദവും ഭാഷാശാസ്ത്രത്തിൽ പി.എച്ച്.ഡിയും നേടി. ഹൈദരാബാദിലെ സെൻട്രൽ ഇൻസ്റ്റിറ്റ്യൂട്ട് ഓഫ് ഇംഗ്ലീഷിലെ പ്രൊഫസറാണ്. എസ്രാ പൗണ്ടിന്റെയും വാലസ് സ്റ്റീവൻസിന്റെയും നിരവധി കൃതികൾ കന്നഡയിലേക്കു പരിഭാഷപ്പെടുത്തിയിട്ടുണ്ട്. അഞ്ചോളം കാവ്യ സമാഹാരങ്ങൾ പ്രസിദ്ധീകരിച്ചിട്ടുണ്ട്. ഇദ്ദേഹത്തിന്റെ തലക്കെട്ടുകളില്ലാത്ത കവിതകളുടെ സമാഹാരമാണ് അക്ഷയകാവ്യ. 
## കൃതികൾ
*'അക്ഷയ കാവ്യ'
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം (2015)
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കന്നഡ കവികൾ
വർഗ്ഗം:കാസർഗോഡ് ജില്ലയിൽ ജനിച്ചവർ
വർഗ്ഗം:1940-ൽ ജനിച്ചവർ
ഇരകൾ

1985ൽ പുറത്തിറങ്ങിയ ഒരു മലയാള മനഃശാസ്ത്ര ത്രില്ലർ ചലച്ചിത്രമാണ് **ഇരകൾ**. കെ.ജി. ജോർജ്ജ് തിരക്കഥയെഴുതി സംവിധാനം ചെയ്ത ഈ ചിത്രം നിർമ്മിച്ചത് അന്നത്തെ പ്രമുഖ നടനായിരുന്ന സുകുമാരനായിരുന്നു. ഹിംസയുടെ മനഃശാസ്ത്രത്തെ ആഴത്തിൽ പ്രതിഫലിപ്പിച്ച ചിത്രത്തിലെ പ്രധാന കഥാപാത്രത്തെ അവതരിപ്പിച്ചത് ഗണേഷ് കുമാറായിരുന്നു.

സാമ്പത്തിക വിജയം നേടിയില്ലെങ്കിലും ചിത്രം മികച്ച നിരൂപക പ്രശംസ നേടി. ആ വർഷത്തെ രണ്ടു സംസ്ഥാന അവാർഡുകളും ചിത്രം നേടി.

ഈ ചിത്രത്തിൽ നിന്നും പ്രചോദനം ഉൾക്കൊണ്ട് ദിലീഷ് പോത്തൻ സംവിധാനം ചെയ്ത ചലച്ചിത്രമാണ് ജോജി.2021 പുറത്തിറങ്ങിയ ഈ ചിത്രത്തിൽ ഫഹദ് ഫാസിലാണ് നായകൻ.

## കഥാംശം
സമൃദ്ധിയിൽ ഐശ്വര്യം നശിക്കുന്ന, സാത്താൻ വാഴുന്ന ഒരു ലോകം ആണ് ഈ ചിത്രന്റെ പ്രമേയം. കാശുകൊണ്ടും സ്വാധീനം കൊണ്ടും എന്തും നേടാമെന്ന് കരുതുന്ന രബർ മുതലാളിയാണ് പാലക്കുന്നേൽ മാത്യു എന്ന മാത്തുക്കുട്ടിയുടെ (തിലകൻ). കയ്യൂക്കുകൊണ്ടും സ്വാധീനം കൊണ്ടും അയാൾ എല്ലാം കയ്യടക്കാൻ ശ്രമിക്കുന്നു. മൂത്തമകൻ കോശി (പി.സി. ജോർജ്ജ്) കള്ളക്കടത്തും മരംവെട്ടും കഞ്ചാവും ഒക്കെ യായി ഗുണ്ടായിസത്തിലാണ്, രണ്ടാമത്തെ മകൻ സണ്ണീ (സുകുമാരൻ) രാപ്പകൽ മദ്യപാനി, മകൾ ആനി (ശ്രീവിദ്യ) മാന്യനായ ഭർത്താവുണ്ടെങ്കിലും (നെടുമുടി വേണു)പരപുരുഷരിലും മദ്യത്തിലും ആസക്തിയുള്ള സൊസൈറ്റി ലേഡി. ഇതെല്ലാം കണ്ട് വളരുന്ന  ഇളയവൻ ബേബി (ഗണേഷ് കുമാർ) ആണ് ഈ കഥയിലെ നായകൻ. അവന്റെ വിചാരവികാരങ്ങളിലൂടെ കഥ മുന്നോട്ട് പോകുന്നു. ബന്ധുവായ മെത്രാൻ(ഭരത് ഗോപി) വരെ ഈ കുടുംബത്തെ  നന്നാക്കാൻ ശ്രമിച്ചെങ്കിലും ശരിയാകുന്നില്ല. കാശുകൊടുത്ത് എഞ്ചിനീറിങ്ങിനു ചേർന്ന അവൻ അവിടെ ഒരുത്തനെ റാഗ് ചെയ്ത് കൊല്ലാറാക്കിയതിനു പുറത്താക്കപ്പെടുന്നു. കേസെല്ലാം പിടിപാടുകൾകൊണ്ട് അച്ഛൻ ഒതുക്കി. അവൻ സ്നേഹിക്കുന്ന ടാപ്പറുടെ മകൾ നിർമ്മലക്കും (രാധ) വേറെ വിവാഹം എന്ന് കേട്ടപ്പോൾ അവനു സഹിക്കാനായില്ല. ഒളിസങ്കേതങ്ങളിൽ ഒരുപാട് തവണ അവനോട്ഒന്നിച്ചിട്ടുള്ള അവൾ ബാലനെ (വേണു നാഗവള്ളി) വിവാഹം ചെയ്യുന്നു എന്നറിഞ്ഞ് ബേബി ബാലനെ കൊല്ലുന്നു. പലപ്പോഴും ഭർത്താവുമായി പിണങ്ങി വീട്ടിലെത്തുന്ന ആനി  അത് ഭൃത്യനായ ഉണ്ണൂണ്ണിയുമായി സംഗമിക്കാനാണെന്ന് മനസ്സിലായ അവൻ ഉണ്ണൂണ്ണിയേയും(മോഹൻ ജോസ്) കൊന്ന് കെട്ടിത്തൂക്കുന്നു. തന്റെ ഉറ്റസുഹൃത്തായ ടാപ്പിങ്ങുകാരൻ രാഘവൻ (അശോകൻ) നിർമ്മലയെ കെട്ടുന്നു എന്നറിഞ്ഞ അവൻ അവനെയും കൊല്ലാൻ ശ്രമിക്കുന്നു.  പരാജയപ്പെട്ട അവൻ ഒരു ദിവസം ഒളിച്ചിരുന്നു എങ്കിലും രാത്രി വീട്ടിലെത്തുന്നു. എതിർത്ത കോശിയെ വെടിവെക്കുന്നു. സഹിയാതെ മാത്തുക്കുട്ടി തന്നെ അവനെ വെടിവെച്ചുകൊല്ലുന്നു. ഇരയും വേട്ടക്കാരനും ഒരാൾ തന്നെയാകുന്ന അത്ഭുതം എന്നാണ് ഈ ചിത്രത്തെപ്പറ്റി ഒരു  വിശകലനം. 
## താരനിര

## പുരസ്കാരങ്ങൾ
മികച്ച രണ്ടാമത്തെ ചിത്രത്തിനും മികച്ച കഥക്കുമുള്ള കേരള സംസ്ഥാന ചലച്ചിത്ര അവാർഡുകൾ ഇരകൾ നേടി. ദേശീയ ചലച്ചിത്ര അവാർഡിനുള്ള അവസാനവട്ട ചുരുക്കപ്പട്ടികയിൽ ഈ ചിത്രത്തിലെ അഭിനയത്തിനു തിലകൻ ഇടം നേടിയിരുന്നു.

## അവലംബം


## പുറംകണ്ണികൾ
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
ടോസ്റ്റ് മാസ്റ്റേഴ്സ് ഇന്റർനാഷനൽ

വ്യക്തികളുടെ  നേതൃത്വ പാടവവും, ആശയവിനിമയവും, പ്രസംഗപരിചയവും മെച്ചപ്പെടുത്തുന്നതിനുപകരിക്കുന്നവിധം ലോകമെമ്പാടും ശാഖകൾ (ക്ലബ്ബുകൾ) രൂപവത്കരിച്ച് ലാഭേച്ഛയില്ലാതെ പ്രവർത്തിക്കുന്ന സംഘടനയാണ് **ടോസ്റ്റ് മാസ്റ്റേഴ്സ് ഇന്റർനാഷണൽ**. ആശയവിനിമയം, നേതൃത്വപാടവം തുടങ്ങിയ വിഷയങ്ങളടിസ്ഥാനപ്പെടുത്തിയുള്ള വിദ്യാഭ്യാസ  പദ്ധതികളിലൂടെ അംഗങ്ങളുടെ വിവിധ കഴിവുകൾ വികസിപ്പിക്കുവാൻ ടോസ്റ്റ് മാസ്റ്റേഴ്സ് ക്ലബ്ബുകൾക്ക് കഴിയുന്നു. ഒരു ഏക ക്ലബ്ബായ സ്മേഡ്‍ലി ചാപ്പ്റ്റർ വൺ ക്ലബ്ബിൽനിന്നാണ് ഈ സംഘടന വളർന്നത്, അത് ആദ്യത്തെ ടോസ്റ്റ്മാസ്റ്റേഴ്സ് ക്ലബ് ആയി മാറി. വൈ.എം.സി.എ. അംഗമായിരുന്ന റാൽഫ് സി. സ്മെഡ്‍ലി 1924 ഒക്ടോബർ 22 ന് അമേരിക്കയിലെ കാലിഫോർണിയയിൽ ആരംഭിച്ചതാണ് ആദ്യത്തെ ടോസ്റ്റ് മാസ്റ്റേഴ്സ് ക്ലബ്ബ്. ചരിത്രത്തിലുടനീളം, ടോസ്റ്റ് മാസ്റ്റേഴ്സ് നാലു ദശലക്ഷം ജനങ്ങൾക്ക് സേവനം നൽകിയിട്ടുണ്ട്. ഇന്ന് 141 രാജ്യങ്ങളിൽ നിന്നുള്ള 352,000 അംഗങ്ങളുമായി 16,400 അംഗ ക്ലബ്ബുകളുള്ള സംഘടനയായി ഇത് വളർന്നു കഴിഞ്ഞു. ലോകമെമ്പാടുമുള്ള ക്ലബ്ബുകളുടെ ശൃംഖലയിലൂടെ  പ്രഭാഷണകലയും നേതൃത്വ നൈപുണ്യവും പഠിപ്പിക്കുന്ന ലാഭരഹിത വിദ്യാഭ്യാസ സ്ഥാപനമാണ് ടോസ്റ്റ്മാസ്റ്റേഴ്സ് ഇന്റർനാഷണൽ.  1924 മുതൽ, വ്യത്യസ്ത പശ്ചാത്തലത്തിലുള്ള ആളുകളെ കൂടുതൽ ആത്മവിശ്വാസമുള്ള പ്രഭാഷകർ, ആശയവിനിമയക്കാർ, നേതാക്കൾ എന്നിവരാകാൻ ടോസ്റ്റ്മാസ്റ്റേഴ്സ് ഇന്റർനാഷണൽ സഹായിച്ചുകൊണ്ടിരിക്കുന്നു. ഇന്ത്യയിലും കേരളത്തിലും നിരവധി ടോസ്റ്റ്മാസ്റ്റേഴ്സ് ക്ലബ്ബുകൾ പ്രവർത്തിക്കുന്നുണ്ട്. കൂടുതലും ആഗലേയ ഭാഷയിലാണ് ക്ലബ്ബുകൾ പ്രവൃത്തിക്കുന്നത്. എന്നാൽ അടുത്ത കാലത്തായി മലയാളം ക്ലബ്ബുകളും, ദ്വിഭാഷാ ക്ലബ്ബുകളും പ്രവർത്തിച്ചുതുടങ്ങുകയും പ്രചാരം ലഭ്യമാകുകയും ചെയ്യുന്നുണ്ട്.  

## അവലംബം

വർഗ്ഗം:അന്താരാഷ്ട്ര സന്നദ്ധ സംഘടനകൾ
ചക്കക്കുരു വറുത്തത്

വളരെ പ്രാചീനകാലത്ത് തന്നെ കേരളത്തിലങ്ങോളമിങ്ങോളം പ്രചാരത്തിലുണ്ടായിരുന്ന ഒരു പലഹാരമാണ് ചക്കക്കുരു വറുത്തിടിച്ചത്. ചക്കയുടെ വിത്ത്, പച്ചത്തേങ്ങ, ശർക്കര എന്നിവ ഉപയോഗിച്ചാണ് ഈ വിഭവം ഉണ്ടാക്കുന്നത്. ഈ പലഹാരത്തിന് കുഞ്ഞുങ്ങളിലെ ശോധനക്കുറവ് പരിഹരിക്കുവാനാകും. എന്നാൽ ഈ പലഹാരം കഴിക്കുന്ന പലരിലും കഴിച് മണിക്കൂറുകൾക്കകം കീഴ്വായു പ്രശ്നം കണ്ടു വരുന്നു. വളരെ നിസാരമായി ഉണ്ടാക്കുവാൻ സാധിക്കുന്ന ഈ വിഭവമാണ്  പണ്ട് കേരളത്തിൽ പ്രത്യേഗിച്ച് മലബാറിൽ സായാഹ്ന ഭക്ഷണമായി ഉണ്ടാക്കിയിരുന്നത് പോഷ മൂല്യം ഏറിയ ഈ വിഭവം ഉണ്ടാക്കുന്നത് താഴെ പറയും വിധമാണ്  ആവശ്യമുള്ള സാധനങ്ങൾ: ചക്കക്കുരു, പച്ചത്തേങ്ങ, ശർക്കര. ഉണ്ടാക്കുന്ന വിധം: ചക്കക്കുരു വറുത്ത് തൊലി കളഞ്ഞ് ചിരവിയ പച്ചത്തേങ്ങ ശർക്കര എന്നിവ ചേർത്ത് ഉരലിലിട്ടിടിക്കുക. എന്നിട്ട് കഴിക്കുക.

വർഗ്ഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:പാചകം
തവിടൻ ചേരാചിറകൻ തുമ്പി

ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് **തവിടൻ ചേരാചിറകൻ** . 

പേര് സൂചിപ്പിക്കുന്നതുപോലെ തവിട്ട് നിറമാണുള്ളത്. മെലിഞ്ഞ ഉരസ്സിനു മുകളിലുള്ള നേർത്ത ക‌ടും തവിട്ടു നിറമുള്ള വരകൾ പച്ചവരയൻ ചേരാച്ചിറകൻ തുമ്പിയിൽ നിന്നും ഇവയെ വേർതിരിച്ചറിയാൻ സഹായിക്കുന്നു. തുറസ്സായ സ്ഥലങ്ങളിലും പുൽമേടുകളിലുമാണ്സാധാരണ ഇവയെ കാണുക. വരണ്ട പ്രദേശങ്ങൾ ഇഷ്ടപ്പെടുന്ന ഈ തുമ്പിയെ തെക്കൻ കേരളത്തിലാണ് കണ്ടെത്തിയീട്ടുള്ളത്. മഴ കഴിഞ്ഞുള്ള മാസങ്ങളിൽ ഈ തുമ്പികളെ ധാരാളമായി കാണുവാൻ സാധിക്കും. ശരീരത്തിന് പരിസരവുമായി ഇണങ്ങുന്ന നിറമായതിനാൽ ഇവയെ കണ്ടെത്തുവാൻ പ്രയാസമാണ്. നിശ്ചലമായ ജലാശയങ്ങളിലെ പുല്ലുകളിലും ചെടികളിലുമാണ് മുട്ട ഇടുന്നത്. ആൺ പെൺ തുമ്പികൾ കാഴ്ചയിൽ ഒരുപോലെയാണിരിക്കുന്നത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
കേരളത്തിലെ തുമ്പികളുടെ പട്ടിക

രണ്ട് ജോടി സുതാര്യമായ ചിറകുകളും സങ്കീർണ്ണമായ കണ്ണുകളോടും നീണ്ട ശരീരത്തോടും കൂടിയ പറക്കാൻ കഴിയുന്ന ഒരു ജലജന്യ ഷഡ്പദമാണ് തുമ്പി. തുമ്പിവർഗ്ഗത്തെ വീണ്ടും സൂചിത്തുമ്പികൾ (Zygoptera), കല്ലൻ തുമ്പികൾ ('''അച്ഛിത്തുമ്പികൾ)''' (Anisoptera), അനിസോസൈഗോപ്‌റ്ററ (Anisozygoptera) എന്നിങ്ങനെ മൂന്നായി തരം തിരിച്ചിട്ടുണ്ട്. 

ഇതും കാണുക: കേരളത്തിലെ തുമ്പികളുടെ ശാസ്ത്രീയ വർഗ്ഗീകരണം ആധാരമാക്കിയുള്ള പട്ടിക

## കല്ലൻതുമ്പികൾ(അച്ഛിത്തുമ്പികൾ)

## സൂചിത്തുമ്പികൾ

## അവലംബം

 
വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:ജീവികളുമായി ബന്ധപ്പെട്ട പട്ടികകൾ
വർഗ്ഗം:കേരളത്തിലെ ജൈവവൈവിധ്യം
*
ശക്തിയേറിയ ഇലക്ട്രോലൈറ്റ്

**ശക്തിയേറിയ ഇലക്ട്രോലൈറ്റ്** എന്നത് ഒരു ലായനിയിൽ പൂർണ്ണമായോ അല്ലെങ്കിൽ എതാണ്ട് പൂർണ്ണമായോ അയണീകരിക്കുകയോ വിഘടിക്കുകയോ ചെയ്യുന്ന ലായകം ആകുന്നു. 

മൗലികമായി ഒരു ശക്തിയേറിയ ഇലക്ട്രോലൈറ്റ്, ഒരു ജലീയ ലായനിയിൽ ഉള്ള നല്ല ഒരു വിദ്യുത്ചാലകമായ ഒരു രാസവസ്തുവാകുന്നു. 
ഒരു ലായനിയിലുള്ള അയോണുകളുടെ സ്വഭാവങ്ങൾ കൂടുതൽ മനസ്സിലാക്കാനായി ആദ്യം കൊടുത്ത നിർവ്വചനത്തേക്കാൾ ഇപ്പോഴത്തെ നിർവ്വചനമാണ് ഉപയോഗിക്കുന്നത്. 

ഒരേ താപനിലയിൽ ശുദ്ധജലത്തേക്കാൾ കുറഞ്ഞ വേപ്പർ പ്രഷർ മാത്രമേ ഈ ഗാഢത കൂടിയ ശക്തിയേറിയ ഇലക്ട്രോലൈറ്റിനുള്ളൂ. ശക്തിയേറിയ അമ്ലങ്ങൾ, ക്ഷാരങ്ങൾ, ആമ്ലങ്ങളോ ബേസുകളോ അല്ലാത്ത ലേയത്വമുള്ള ലവണങ്ങൾ എന്നിവ ശക്തികൂടിയ ഇലക്ട്രോലൈറ്റ് ആകുന്നു.
 
## പ്രതിപ്രവർത്തനങ്ങൾ എഴുതിക്കാണിക്കുന്നതെങ്ങനെ?
ശക്തിയേറിയ ഇലക്ട്രോലൈറ്റുകളിൽ പ്രതിപ്രവർത്തനം പൂർണ്ണമായും ഒരു ദിശയിലാണ് നടക്കുന്നത് എന്നു കാണിക്കാൻ  ഒരു ഏകദിശാപ്രതിപ്രവർത്തനത്തെ സൂചിപ്പിക്കുന്ന ഏകഅസ്ത്രം ഉപയോഗിക്കുന്നു. ഇതിനു വിപരീതമായി ദുർബ്ബല ഇലക്ട്രോലൈറ്റുകളുടെ വിഘടനം significant quantities കളിൽ അയോണീകരണവും പുനർബന്ധനവുമാണ്.   

:ശക്തിയേറിയ ഇലക്ട്രോലൈറ്റ്*(aq)* &rarr; കാറ്റിയോൺ+*(aq)* + ആനയോൺ−*(aq)*

ശക്തിയേറിയ ഇലക്ട്രോലൈറ്റുകൾ ഉരുകിയ അവസ്ഥയിലും ജലം ചേർത്ത ലായനികളിലും മാത്രമേ വൈദ്യുതി കടത്തിവിടുന്നുള്ളൂ. ശക്തിയേറിയ ഇലക്ട്രോലൈറ്റുകൾ മുഴുവനായും അയോണുകളായി മാറുന്നു.

ഗാൽവാനിക്ക് സെല്ലിൽ ഇലക്ട്രോലൈറ്റുകളുടെ ശക്തി കൂടുന്നതിനനുസരിച്ച് ഉൽപ്പാദിപ്പിക്കപ്പെടുന്ന വോൾട്ടേജും കൂടുന്നു.

## ഉദാഹരണങ്ങൾ
ശക്തികൂടിയ ആമ്ലങ്ങൾ
* പെർക്ലോറിക് അമ്ലം HClO4
* ഹൈഡ്രയോഡിക് അമ്ലം HI
* ഹൈഡ്രോബ്രോമിക് അമ്ലം HBr
* ഹൈഡ്രോക്ലോറിക്ബ് അമ്ലം HCl
* സൾഫ്യൂറിക് അമ്ലം H2SO4
* നൈട്രിക് അമ്ലം HNO3
* ക്ലോറിക് അമ്ലം HClO3
* ബ്രോമിക് ആസിഡ് HBrO3
* പെർബ്രോമിക് അമ്ലം HBrO4
* പീരിയോഡിക് ആസിഡ് HIO4
* ഫ്ലൂറോ ആന്റിമോണിക് അമ്ലം HSbF6
* മാജിക് അമ്ലം FSO3HSbF5
* കാർബൊറൈൻ സ്യൂപ്പർ അമ്ലം H(CHB11Cl11)
* ഫ്ലൂറോ സൽഫ്യൂരിക് അമ്ലം FSO3H
* ട്രിഫ്ലിക് അമ്ലം CF3SO3H

ശക്തികൂടിയ ക്ഷാരങ്ങൾ
* പൊട്ടാസിയം ഹൈഡ്രോക്സൈഡേ KOH
* ബേരിയം ഹൈഡ്രോക്സൈഡ് Ba(OH)2
* സീഷിയം ഹൈഡ്രോക്സൈഡ് CsOH
* സോഡിയം ഹൈഡ്രോക്സൈഡ് NaOH
* സ്ട്രോൻഷിയം ഹൈഡ്രോക്സൈഡ് Sr(OH)2
* കാൽസ്യം ഹൈഡ്രൊക്സൈഡ് Ca(OH)2
* റുബീഡിയം ഹൈഡ്രോക്സൈഡ് RbOH
* മഗ്നീഷ്യം ഹൈഡ്രോക്സൈഡ് Mg(OH)2
* ലിഥിയം ഡൈഐസോപ്രൊപൈലാമൈഡ് (LDA) C6H14LiN
* ലിഥിയം ഡൈ ഈഥൈലാമൈഡ് (LDEA)
* സോഡിയം അമൈഡ് NaNH2
* സോഡിയം ഹൈഡ്രൈഡ് NaH
* ലിഥിയം ബിസ്(ട്രൈമീഥൈൽ സിലി)അമൈഡ് ((CH3)3Si)2NLi

Salts
* സോഡിയം ക്ലോറൈഡ് NaCl
* പൊട്ടാസ്യം നൈട്രേറ്റ് KNO3
* മഗ്നീഷ്യം ക്ലോറൈഡ് MgCl2
* സോഡിയം അസറ്റേറ്റ് CH3COONa

## ഇതും കാണുക
*ഇലക്ട്രോലൈറ്റ്
*വിഘടന സ്ഥിരാങ്കം

## അവലംബം

വർഗ്ഗം:ഇലക്ട്രോലൈറ്റ്
ആനന്ദരാമായണം

ഒരു സംസ്കൃത കൃതി. പേരുസൂചിപ്പിക്കുന്നതുപോലെ രാമകഥയാണ് ഇതിലെ പ്രതിപാദ്യം. ഇതു കേൾക്കുന്ന മാത്രയിൽ ശ്രോതാവിന്റെ ഹൃദയം ആനന്ദാതിരേകത്താൽ നിറയുമെന്നതിനാലാണത്രെ ഈ രാമകഥയ്ക്ക് ആനന്ദരാമായണം എന്നു പേരു വന്നത്. വാല്മീകിയാണ് രചയിതാവെന്ന് ഗ്രന്ഥത്തിൽ പലയിടത്തും സൂചിപ്പിക്കുന്നുണ്ടെങ്കിലും അത് ശരിയല്ലെന്നാണ് പൊതുവിൽ വിശ്വസിക്കപ്പെടുന്നത്. ഇതുവരെയും ഗ്രന്ഥകർത്താവിനെപ്പറ്റിയുള്ള  സംശയരഹിതമായ സൂചനലഭിച്ചിട്ടില്ല.

വാല്മീകിരാമായണവുമായി ആനന്ദരാമായണത്തിന് പ്രകടമായി കുറേ വ്യത്യാസങ്ങളുണ്ട്. വാല്മീകിരാമായണത്തിന് ആറുകാണ്ഡമാണെങ്കിൽ ആനന്ദരാമായണത്തിൽ ഓൻപതു കാണ്ഡങ്ങളുണ്ട്. സാരകാണ്ഡം, യാത്രാകാണ്ഡം, യാഗകാണ്ഡം, വിലാസകാണ്ഡം, ജന്മകാണ്ഡം, വിവാഹകാണ്ഡം, രാജ്യകാണ്ഡം, മനോഹരകാണ്ഡം, പൂർണകാണ്ഡം എന്നിവയാണവ. സാരകാണ്ഡത്തിൽ 13 സർഗങ്ങളും 2530 ശ്ലോകങ്ങളും യാത്രാകാണ്ഡത്തിൽ 9 സർഗങ്ങളും 735 ശ്ലോകങ്ങളും യാഗകാണ്ഡത്തിൽ 9 സർഗങ്ങളും 625 ശ്ലോകങ്ങളും വിലാസകാണ്ഡത്തിൽ 9 സർഗങ്ങളും 678 ശ്ലോകങ്ങളും  ജന്മകാണ്ഡത്തിൽ 9 സർഗങ്ങളും 802 ശ്ലോകങ്ങളും വിവാഹകാണ്ഡത്തിൽ 9 സർഗങ്ങളും 583 ശ്ലോകങ്ങളും  രാജ്യകാണ്ഡത്തിൽ 24 സർഗങ്ങളും 2622 ശ്ലോകങ്ങളും മനോഹരകാണ്ഡത്തിൽ 18 സർഗങ്ങളും 3100 ശ്ലോകങ്ങളും  പൂർവകാണ്ഡത്തിൽ 9 സർഗങ്ങളും 577 ശ്ലോകങ്ങളും - ഇങ്ങനെ 109 സർഗങ്ങളിലായി ആകെ 12252 ശ്ലോകങ്ങളാണ് ഇതിലുള്ളത്.

ഗ്രന്ഥ വിഭജനത്തിലും ശ്ലോകസംഖ്യയിലും മാത്രമല്ല, ഗ്രന്ഥത്തിന്റെ തുടക്കത്തിലും കഥാംശത്തിലും വ്യത്യാസങ്ങൾ പ്രകടമാണ്. ആന്ദരാമായണത്തിൽ കൗസല്യയുടെ വിവാഹാലോചനയോടെയാണ് കഥാരംഭം. ആദികാവ്യത്തിൽലാകട്ടെ ദശരഥന്റെ പുത്രകാമേഷ്ടിയോടെയും.  ദശരഥന്റെ ദ്വിതീയ പത്നിയായ കൈകേയിയെ ആനന്ദരാമായണകാരൻ തൃതീയ പത്നിയായാണ് അവതരിപ്പിക്കുന്നത്. പുത്രകാമേഷ്ടി യാഗത്തിൽ ഉയർന്നു വന്ന പായസത്തിന്റെ രണ്ടുഭാഗം സുമിത്ര ഭക്ഷിച്ചെന്ന് വാല്മീകി പറയുമ്പോൾ, പായസത്തിന്റെ രണ്ടുഭാഗവും ഭക്ഷിച്ചത് കൈകേയിയാണ്. അതിനാൽ ഇരട്ടക്കുട്ടികൾ ഉണ്ടായതു കൈകേയിക്കാണെന്നും ഭരതൻ ലക്ഷ്മണന്റെ അനുജനാണെന്നും ആനന്ദരാമായണകാരൻ പറയുന്നു. രാവണനെ അസാധാരണ മഹത്ത്വമുള്ള വ്യക്തിയായിട്ടാണ് ഇതിൽ ചിത്രീകരിച്ചിട്ടുള്ളത്. സീതാ വിവാഹവേളയിൽ രാവണൻ പങ്കെടുത്തതായി ആനന്ദരാമായണം പ്രതിപാദിക്കുന്നു.

ഇത്തരം സുപ്രധാനമായ വ്യതിയാനങ്ങൾക്കുപുറമെ, രാമായണത്തിൽ ചുരുക്കി പ്രതിപാദിച്ചിട്ടുള്ള കാര്യങ്ങൾ പലതും ആനന്ദരാമായണത്തിൽ വളരെ  വിസ്തരിച്ച് പ്രതിപാദിക്കുന്നുണ്ട്. ദശരഥൻ ഭാര്യയ്ക്കുകൊടുത്ത രണ്ടു വരങ്ങൾ, രാമേശ്വരം പ്രതിഷ്ഠ, ദശരഥനെ വൈശ്യമഹർഷി ശപിച്ചത് തുടങ്ങിയ ഭാഗങ്ങൾ ഉദാഹരണം.

## അവലംബം

വർഗ്ഗം:ഹൈന്ദവം
വർഗ്ഗം:രാമായണം
വർഗ്ഗം:ഇതിഹാസങ്ങൾ
തത്ത്വ

നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി കാലിക്കറ്റ്‌ന്റെ ആഭിമുഖ്യത്തിൽ വർഷം തോറും നടത്തിവരുന്ന ടെൿ ഫെസ്റ്റിവൽ ആണ് തത്ത്വ.
ഗസ് ഹാൾ

അമേരിക്കൻ കമ്മ്യൂണിസ്റ്റ് പാർട്ടിയുടെ  നേതാവും, അദ്ധ്യക്ഷ്യനുമായിരുന്നു അർവ്വോ കുസ്റ്റാ ഹാൾബർഗ് എന്ന **ഗസ് ഹാൾ**.  നാലുതവണ അമേരിക്കൻ പ്രസിഡന്റ് സ്ഥാനത്തേക്കു് മത്സരിച്ചു.  1910 ഒക്ടോബർ 8 നു് മിലസോട്ടയിലെ ചെറി പട്ടണത്തിൽ ജനിച്ചു, ഒരു കമ്മ്യൂണിസ്റ്റ് പശ്ചാത്തലമുള്ള കുടുംബത്തിലാണു് വളർന്നതു്. ചെറുപ്പത്തിലെ രാഷ്ട്രീയരംഗത്ത് ഇടപെടാൻ തുടങ്ങി   1937 - ൽ ഉരുക്ക് തൊഴിലാളികളുടെ സമരത്തിൽ  അണിചേർന്നു. അമേരിക്കയിലെ ചെറുകിട പ്രദേശിക ഉരുക്കു് വ്യവസായ തൊഴിലാളികളെ സംഘടിപ്പിക്കാനായി പ്രവർത്തിച്ചു. രണ്ടാം ചുവപ്പ് ഭീതിയുടെ കാലത്ത് സ്മിത് ആക്ട് പ്രകാരം എട്ടുവർഷം ജയിൽവാസമനുഷ്ഠിച്ചു. ജയിൽ മോചിതനായ ശേഷം നാല്പതു് വർഷക്കാലത്തോളം അമേരിക്കൻ കമ്മ്യൂണിസ്റ്റ് പാർട്ടിയുടെ നേതൃനിരയിൽ പ്രവർത്തിച്ചു. 2000 ഒക്ടോബർ 13 നു് ന്യൂയോർക്കിൽ വെച്ചു് അന്തരിച്ചു,
## ആദ്യകാലജീവിതം
1910 ഒക്ടോബർ എട്ടിനു മാറ്റ്, സൂസൻ ദമ്പതികളുടെ മകനായാണ് ഗസ് ഹാൾ ജനിച്ചത്. ഫിൻലാന്റിൽ നിന്നുമുള്ള കുടിയേറ്റ കുടുംബമായിരുന്നു ഇത്. തീവ്ര രാഷ്ട്രീയ നിലപാടുകൾ വച്ചുപുലർത്തിയിരുന്നവരായിരുന്നു ഈ ദമ്പതികൾ. അമേരിക്കൻ കമ്മ്യൂണിസ്റ്റ് പാർട്ടിയുടെ ആദ്യകാല പ്രവർത്തകർ കൂടിയായിരുന്നു ഇരുവരും. ഗസ് ഹാൾ ചെറുപ്പം തൊട്ടേ ഏതു കാര്യങ്ങളിലും തന്റേതായ നിലപാടുകൾ സ്വീകരിച്ചിരുന്ന ആളായിരുന്നു. ഇൻഡസ്ട്രിയൽ വർക്കേഴ്സ് ഓഫ് ദ വേൾഡ് എന്ന സംഘടനയിൽ ചേർന്നു പ്രവർത്തിച്ചതിനു മാറ്റിനെ കമ്പനിയിൽ നിന്നും പുറത്താക്കുകയും, ആ കാലഘട്ടത്തിൽ കുടുംബം കടുത്ത ദാരിദ്ര്യം അനുഭവിക്കുകയും ചെയ്തിരുന്നു.

## അവലംബം

വർഗ്ഗം:1910-ൽ ജനിച്ചവർ
വർഗ്ഗം:ഒക്ടോബർ 8-ന് ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:ഒക്ടോബർ 13-ന് മരിച്ചവർ
വർഗ്ഗം:കമ്യൂണിസ്റ്റ് നേതാക്കൾ
രാഗം (കോഴിക്കോട് എൻ. ഐ. ടി.യിലെ സാംസ്കാരികോത്സവം)

കേരളത്തിലെ പ്രമുഖ സാങ്കേതികവിദ്യാഭ്യാസസ്ഥാപനങ്ങളിൽ ഒന്നായ കോഴിക്കോട് നാഷണൽ ഇൻസ്റ്റിറ്റ്യൂട്ട് ഓഫ് ടെൿനോളജിയുടെ അഭിമുഖ്യത്തിൽ വർഷംതോറും നടത്തിവരുന്ന ഒരു സാംസ്കാരികോത്സവമാണു്  **രാഗം**.

വർഗ്ഗം:നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി കാലിക്കറ്റ്‌
കൗബോയ്

വടക്കേയമേരിക്കൻ മേച്ചിൽപ്പുറങ്ങളിൽ കുതിരപ്പുറത്തേറി കാലിമേക്കുന്നവരാണ് **കൗബോയ്** () എന്നറിയപ്പെടുന്നത്. കാലിമേക്കലിനുപുറമേ ഇവരിൽച്ചിലർ മൃഗങ്ങളെ ഉൾപ്പെടുത്തിയ അഭ്യാസങ്ങളിലും ഏർപ്പെടുന്നു.

വർഗ്ഗം:ജനവിഭാഗങ്ങൾ
ദി മാൻ ഫ്രം എർത്ത്

2007 ൽ പുറത്തിറങ്ങിയ അമേരിക്കൻ സിനിമയാണ് **ദി മാൻ ഫ്രം എർത്ത്**.  ഈ സിനിമ ഡ്രാമ, ശാസ്ത്രകല്പിത കഥ എന്നീ വിഭാഗങ്ങളിൽ പെടുന്നു. ഇത് എഴുതിയത് ജെറോം ബിക്സ്ബൈയും സംവിധാനം ചെയ്തത് റിച്ചാർഡ് ഷെങ്ക്മാനും ആണ്. ഇന്റർനെറ്റ് അധിഷ്ഠിത പീർ-റ്റു-പീർ നെറ്റ് വർക്കുകളിലൂടെ വിതരണം ചെയ്യപ്പെട്ടതിലൂടെ ഈ സിനിമ വളരെയധികം ജനകീയമാവുകയുണ്ടായി.

## അഭിനേതാക്കൾ

## അവലംബം

## പുറംകണ്ണികൾ
* 
* 
* 
* 

വർഗ്ഗം:ഹോളിവുഡ് ചലച്ചിത്രങ്ങൾ
സാൽമിയ

ധാരാളം മലയാളികൾ അധിവസിക്കുന്ന, കുവൈറ്റിലെ ഒരു നഗരപ്രദേശമാണ് സാൽമിയ.

വർഗ്ഗം:കുവൈറ്റിലെ സ്ഥലങ്ങൾ
അബ്ബാസിയ

കുവൈറ്റിലെ ഫർവാനിയ ഗവർണറേറ്റിൽ ജലീബ് അൽ ഷുവൈക് ഏരിയയിലുള്ള ഒരു പ്രദേശമാണ് അബ്ബാസിയ. കുവൈറ്റിലെ പ്രവാസി മലയാളികൾ തിങ്ങിപ്പാർക്കുന്ന പ്രദേശമാണിത്. നിരവധി മറ്റ് ഏഷ്യൻ വംശജരും ഇവിടെ അധിവസിക്കുന്നുണ്ടെങ്കിലും ഇന്ത്യാക്കാരാണ് എണ്ണത്തിൽ കൂടുതൽ.
ഇന്ത്യൻ വിദ്യാഭ്യാസ സ്ഥാപനങ്ങളുടെ സാന്നിദ്ധ്യം കൊണ്ട് ശ്രദ്ധേയമാണ് അബ്ബാസിയ.
പ്രവാസി മലയാളികളുടെ ശക്തമായ സാന്നിദ്ധ്യം ഒന്നുകൊണ്ടുതന്നെ കേരളത്തിലെ വിവിധ സ്ഥലങ്ങളുടെ പേരിലുള്ള സംഘടനകളുടെയും, വിദ്യാഭ്യാസ സ്ഥാപനങ്ങളുടെ പൂർവ്വവിദ്യാർത്ഥി സംഘടനകളുടെയും, മറ്റ് ജാതിമത, രാഷ്ടീയ, സാംസ്കാരിക സംഘടനകളുടെയും കുവൈറ്റിലെ ആസ്ഥാനവും പ്രധാന പരിപാടികൾ നടത്തപ്പെടുന്നതും ഇവിടെവച്ചാണ്. കേരളത്തിലെ വിവിധ ക്രൈസ്തവ സഭകളൂടെ ആരാധനാലയങ്ങൾ (താൽക്കാലികം എന്നവിധം) അബ്ബാസിയയിൽ പ്രവർത്തിച്ചുവരുന്നു.
## പുറത്തേക്കുള്ള കണ്ണികൾ
*  അബ്ബാസിയയിൽ തയ്യാറാക്കിയ ഒരു മാധ്യമ റിപ്പോർട്ട് 

വർഗ്ഗം:കുവൈറ്റിലെ സ്ഥലങ്ങൾ
ഇലക്ട്രോലൈറ്റ്

**ഇലക്ട്രോലൈറ്റ്** എന്നത് ജലത്തെപ്പോലെയുള്ള പോളാർ ലായകങ്ങളിൽ ലയിക്കുമ്പോൾ വൈദ്യുതി കടത്തി വിടുന്ന ലായനിയുൽപ്പാദിപ്പിക്കുന്ന പദാർത്ഥമാണ്. ലയിച്ചുചേർന്ന ഇലക്ട്രോലൈറ്റ് കാറ്റയോണും ആനയോണും ആയി വിഘടിക്കുന്നു. ഇത് ലായകത്തിൽ എല്ലായിടത്തും ഒരുപോലെ വ്യാപിച്ചിരിക്കും. വൈദ്യുതപരമായി ഈ ലായനി നിർവീര്യമായിരിക്കും. ഒരു ഇലക്ട്രിക്കൽ പൊട്ടൻഷ്യൽ (വോൾട്ടേജ്) ലായനിയിൽ കൊടുക്കുകയാണെങ്കിൽ ലായനിയിലെ കാറ്റയോണുകൾ ഇലക്ട്രോണുകൾ കൂടുതലുള്ള ഇലക്ട്രോഡിലേക്ക് നീങ്ങും. അതേസമയം തന്നെ ആനയോണുകൾ ഇലക്ട്രോണുകൾ കുറവുള്ള ഇലക്ട്രോഡിലേക്ക് നീങ്ങും. ഇലക്ട്രോലൈറ്റിലൂടെയുള്ള ആനയോണുകളുടേയും കാറ്റയോണുകളുടേയും സഞ്ചാരം ഒരു പ്രവാഹരീതിയിൽ എതിർദിശയിലായിരിക്കും. നന്നായി ലയിക്കുന്ന ലവണങ്ങളും അമ്ലങ്ങളും ക്ഷാരങ്ങളും ഇതിൽ ഉൾപ്പെടുന്നു. ഹൈഡ്രജൻ ക്ലോറൈഡ് പോലെയുള്ള ഏതാനും വാതകങ്ങൾ ഉയർന്ന താപനിലയിലോ താഴ്ന്ന മർദ്ദത്തിലോ ഇലക്ട്രോലൈറ്റ് ആയി പ്രവർത്തിക്കുന്നു. ജൈവവും  (ഉദാ: ഡിഎനെ,പോളിപെപ്റ്റൈഡുകൾ) കൃത്രിമവുമായ  (ഉദാ:പോളീസ്റ്റിറീൻ സൾഫോണേറ്റ്) പോളിമറുകളുടെ ലയനം ചാർജ്ജുള്ള ഫങ്ഷണൽ ഗ്രൂപ്പുകൾ അടങ്ങിയ പോളിഇലക്ട്രോലൈറ്റുകൾ എന്നറിയപ്പെടുന്ന ഇലക്ട്രോലൈറ്റ് ലായനികളുടെ രൂപീകരണത്തിനു കാരണമാകുന്നു. ലായനിയിൽ വിഘടിച്ച് അയോണുകളായി മാറുന്ന പദാർത്ഥങ്ങൾ വൈദ്യുതി കടത്തി വിടാനുള്ള കഴിവ് ആർജ്ജിക്കുന്നു. ലൈറ്റ്സ് (lytes)എന്ന് സാധാരണയായി അറിയപ്പെടുന്ന സോഡിയം, പൊട്ടാസ്യം, ക്ലോറൈഡ്, കാൽസ്യം, ഫോസ്ഫേറ്റ് എന്നിവ ഇലക്ട്രോലൈറ്റുകൾക്ക് ഉദാഹരണങ്ങളാണ്. വൈദ്യശാസ്ത്രത്തിൽ, രോഗിക്ക് കഠിനമായ കായികാഭ്യാസഫലമായി നീണ്ടുനിൽക്കുന്ന ഛർദ്ദിയും വയറിളക്കവും ഉണ്ടാകുമ്പോൾ  ഇലക്ട്രോലൈറ്റുകളെ നീക്കം ചെയ്യൽ അത്യാവശ്യമായി വരുന്നു. വാണിജ്യപരമായ ഇലക്ട്രോലൈറ്റ് ലായനികൾ നിലവിലുള്ളത് അസുഖം ബാധിച്ച കുട്ടികൾക്കും (പീഡിയാലൈറ്റ് പോലെയുള്ള ലായനികൾ) കായികതാരങ്ങൾക്കുമാണ് (ഗറ്റോറേഡ് പോലെയുള്ള സ്പോർഡ്സ് ഡ്രിങ്കുകൾ). ഇലക്ട്രോലൈറ്റുകളെ നിരീക്ഷിക്കുന്നത് anorexia, bulimia എന്നീ രോഗങ്ങളുടെ ചികിൽസയ്ക്ക് അത്യാവശ്യമാണ്.
## ശബ്ദോൽപ്പത്തി
"ഇലക്ട്രോലൈറ്റ്" എന്ന പദം ഉൽഭവിച്ചത് "അഴിയാനോ അയയാനോ കഴിവുള്ളത്" എന്നർത്ഥമുള്ള ഗ്രീക്ക് വാക്കായ  lytós ൽ നിന്നാണ്.
## ചരിത്രം
ഖരാവസ്ഥയിലുള്ള ക്രിസ്റ്റലൈൻ ലവണങ്ങൾ ലയിക്കുമ്പോൾ ചാർജ്ജുള്ള കണികകളുടെ ജോഡിയായി വിഘടിക്കുമെന്നതിനെക്കുറിച്ച് 1884ൽ സ്വാന്തെ അറീനിയസ്സ് മുന്നോട്ടുവെച്ച വ്യാഖ്യാനം 1903ലെ രസതന്ത്ര നോബേലിന് അദ്ദേഹത്തെ അർഹനാക്കി.

അറീനിയസ്സിന്റെ വിശദികരണം അനുസരിച്ച് ഒരു ലായനി രൂപപ്പെടുമ്പോൾ ലവണം ചാർജ്ജുള്ള കണികകളായി വിഘടിച്ചു പോകും. ഈ കണികകൾക്ക് മൈക്കൽ ഫാരഡെ വർഷങ്ങൾക്കു മുമ്പേ "അയോൺ" എന്ന് പേര് നൽകിയിരുന്നു. ഫാരഡെയുടെ വിശ്വാസം അനുസരിച്ച് അയോണുകൾ ഉണ്ടാകുന്നത് വൈദ്യുതവിശ്ലേഷണം എന്ന പ്രക്രിയ വഴിയാണ് എന്നാണ്.  അറീനിയസ്സ് പ്രസ്താവിച്ചത് വൈദ്യുതപ്രവാഹത്തിന്റെ അഭാവത്തിലും ലവണങ്ങളുടെ ലായനികൾ അയോണുകൾ ഉൾക്കൊള്ളുന്നു എന്നാണ്. തന്മൂലം ലായനിയിലെ രാസപ്രതിപ്രവർത്തനങ്ങൾ അയോണുകൾ തമ്മിലുള്ള പ്രതിപ്രവർത്തനങ്ങളാണെന്ന് അദ്ദേഹം പ്രസ്താവിച്ചു.
## രൂപീകരണം
## ശരീരശാസ്ത്രപരമായ പ്രാധാന്യം
## ഇലക്ട്രോകെമിസ്ടി
## ഖരഇലക്ട്രോലൈറ്റുകൾ
## ഇതും കാണുക
* ശക്തമായ ഇലക്ട്രോലൈറ്റ്
* ITIES (Interface between Two Immiscible Electrolyte Solutions)
## അവലംബം

## പുറം കണ്ണികൾ
*electrolyte mixtures
*multicomponent electrolyte diffusion

വർഗ്ഗം:ഇലക്ട്രോലൈറ്റ്
മേൽശീലകലാപം

19-ാം നൂറ്റാണ്ടിൽ തിരുവിതാംകൂറിലെ ചാന്നാർ സ്ത്രീകൾ മാറുമറക്കുന്നതിനും മേൽമുണ്ടു ധരിക്കുന്നതിനും വേണ്ടി നടത്തിയ സമരത്തെയാണ് **മേൽശീലകലാപം** (മാറുമറക്കൽ സമരം) എന്നു പറയുന്നത്. മിഷനറിമാരുടെ പ്രവർത്തനഫലമായി വിദ്യാഭ്യാസം ലഭിച്ച് ചാന്നാർ സ്ത്രീകൾക്ക് മാറുമറക്കേണ്ടത് ആവശ്യമാണ് എന്നു തോന്നിത്തുടങ്ങി. തൊട്ടടുത്ത തിരുനൽലിയിലെ സ്ത്രീകൾ ബ്ലൗസുപയോഗിച്ചിരുന്നത് ഇവർക്ക് മറ്റൊരു പ്രേരണയായി. അങ്ങനെ ഇവർ ബ്ലൗസ്സും മേൽമുണ്ടും ഉപയോഗിക്കാൻ തുടങ്ങിയതോടെ സവർണ്ണജാതിക്കാർ അതിനെ എതിർത്തു. ഇത് ഒരു കലാപത്തിലേക്കു നയിച്ചു. 1822ൽ തുടങ്ങിയ കലാപം 1859ൽ തിരുവിതാംകൂർ രാജാവ് മേൽമുണ്ട് ധരിക്കാനുള്ള അവകാശം ചാന്നാർ സ്ത്രീകൾക്ക് അനുവദിച്ചു നൽകുന്നതു വരെ നീണ്ടു.

ഈ സമരത്തിൽ ബ്രിട്ടീഷ് ഭരണാധികാരികളും ക്രിസ്റ്റ്യൻ മിഷനറിമാരും ചാന്നാന്മാരുടെ ഭാഗത്തായിരുന്നു. യഥാർത്ഥത്തിൽ 1812ൽ തന്നെ അന്നത്തെ തിരുവിതാംകൂർ ദിവാനായിരുന്ന കേണൽ മൻറോ കീഴ്ജാതിക്കാർക്ക് കുപ്പായം ധരിക്കാൻ അധികാരമുണ്ട് എന്ന് കല്പന പുറപ്പെടുവിച്ചിരുന്നു. 1822 ആയപ്പോഴേക്കും കുപ്പായം ധരിക്കുന്ന ചാന്നാട്ടികൾക്കെതിരെ നായന്മാർ വ്യാപകമായ അക്രമം അഴിച്ചു വിടാൻ തുടങ്ങി. ഇങ്ങനെ ലഹളകൾ പൊട്ടിപ്പുറപ്പെട്ടു തുടങ്ങിയപ്പോൾ ക്രിസ്ത്യൻ ചാന്നാട്ടികൾ ബ്ലൗസിടാമെന്നും അവർ മേൽമുണ്ട് ധരിച്ചുകൂടെന്നും സർക്കാർ ഉത്തരവു വന്നു. മതംമാറാത്ത ചാന്നാട്ടികൾ ഈ അവകാശം അപ്പോഴും കിട്ടിയില്ല. 1858ൽ ഉണ്ടായ രൂക്ഷമായ കലാപത്തെ തുടർന്ന് മതം മാറാത്ത ചാന്നാട്ടികൾക്കും ഈ അവകാശം അനുവദിച്ചു കിട്ടി. അപ്പോഴും മേൽമുണ്ട് ധരിക്കാനുള്ള അവകാശം കിട്ടുകയുണ്ടായില്ല. എന്നാൽ പിന്നീട് ബ്രിട്ടീഷ് ഭരണാധികാരികളുടെ സമ്മർദ്ദത്തിനു വഴങ്ങി തിരുവിതാംകൂർ സർക്കാർ 1865ൽ വസ്ത്രധാരണത്തിലുണ്ടായിരുന്ന മുഴുവൻ നിയന്ത്രണങ്ങളും നീക്കം ചെയ്തു. അധീശത്വത്തിനെതിരായ കീഴാളജനതയുടെ ആദ്യവിജയങ്ങളിലൊന്നായിരുന്നു ഇത്. ക്രിസ്ത്യൻ-ഹിന്ദു വേർതിരിവുകളോടെ നിന്നിരുന്ന ചാന്നാർ സമുദായക്കാരുടെ ഏകീകരണത്തിനും ഈ സമരം വഴിവെച്ചു.

## അവലംബം

വർഗ്ഗം:കേരളത്തിന്റെ ലിംഗസമത്വചരിത്രം
കേരളത്തിലെ ചിലന്തികളുടെ പട്ടിക

കേരളത്തിൽ 46-ഓളം ചിലന്തിവർഗ്ഗങ്ങളുണ്ട്. 

## അവലംബം

വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:ജീവികളുമായി ബന്ധപ്പെട്ട പട്ടികകൾ
വർഗ്ഗം:കേരളത്തിലെ ജൈവവൈവിധ്യം
ജൂലിയൻ ബോണ്ട്

കറുത്തവർഗക്കാർക്ക് അമേരിക്കയിൽ പൗരാവകാശങ്ങൾ നേടിക്കൊടുത്ത അറുപതുകളിലെ വിദ്യാർഥിപ്രക്ഷോഭങ്ങൾക്കു നേതൃത്വം നൽകിയ വ്യക്തിയാണു **ജൂലിയൻ ബോണ്ട്**  

കറുത്തവർഗക്കാരുടെ അവകാശങ്ങൾ സംരക്ഷിക്കാൻ രൂപീകരിച്ച എൻഎഎസിപി(നാഷനൽ അസോസിയേഷൻ ഫോർ ദി അഡ്‌വാൻസ്‌മെന്റ് ഓഫ് കളേഡ് പീപ്പിൾ)യിൽ ദീർഘകാല അധ്യക്ഷനായിരുന്നു.

1965ൽ ജോർജിയ നിയമസഭയിലേക്ക് ആദ്യമായി തിരഞ്ഞെടുക്കപ്പെട്ടപ്പോൾ വെള്ളക്കാരായ അംഗങ്ങൾ അദ്ദേഹത്തെ സഭയിലിരിക്കാൻ അനുവദിച്ചില്ല. 1966ൽ സുപ്രീംകോടതി വിധിയിലൂടെയാണ് സഭയിൽ ഇരിപ്പടം ലഭിച്ചത്.തുടർന്ന് ആറുവട്ടം തുടർച്ചയായി ജോർജിയ സഭയിലേക്കു തിരഞ്ഞെടുക്കപ്പെട്ടു.

വിയറ്റ്‌നാം യുദ്ധ വിരുദ്ധ സമരങ്ങൾക്കും ശക്തമായ നേതൃത്വം നൽകി. ന്യൂനപക്ഷ അവകാശങ്ങൾക്കു വേണ്ടി എന്നും സജീവമായി നിലകൊണ്ടു. എഴുത്തുകാരനും പ്രഭാഷകനുമായ അദ്ദേഹം ടിവി ചർച്ചകളിലും സ്ഥിരമായി പ്രത്യക്ഷപ്പെട്ടു

## അവലംബം

## പുറത്തേക്കുള്ള വഴികൾ
*Julian Bond  at the NAACP
* 
* 
*Oral History Interview with Julian Bond from Oral Histories of the American South
*Julian Bond at the American University
*''One Person, One Vote'' Profile 

വർഗ്ഗം:പൊതുപ്രവർത്തകർ
വർഗ്ഗം:അമേരിക്കയിലെ പ്രഭാഷകർ
വർഗ്ഗം:ജനുവരി 14-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഓഗസ്റ്റ് 15-ന് മരിച്ചവർ
വർഗ്ഗം:1940-ൽ ജനിച്ചവർ
ഇത് ഭൂമിയാണ്

നാടകകൃത്ത്, സിനിമ സംവിധായകൻ, എഴുത്തുകാരൻ എന്നീ നിലകളിൽ പ്രശസ്തനായ കെ.ടി. മുഹമ്മദിന്റെ പ്രമുഖ നാടകമാണ് **ഇത് ഭുമിയാണ് **. 1953 - ൽ അദ്ദേഹം രചിച്ച ഈ നാടകം കോഴിക്കോട് ബ്രദേഴ്‌സ് മ്യൂസിക് ക്ലബാണ് രംഗത്തവതരിപ്പിച്ചത്. നാടകത്തിലെ പാട്ടുകളും അദ്ദേഹമാണ് രചിച്ചത്.  

ഇസ്ലാം മതത്തിലെ അനാചാരങ്ങളെയും അന്ധവിശ്വാസങ്ങളെയും നിശിത വിമർശനത്തിന് വിധേയമാക്കുന്ന ഈ നാടകം "മുസ്ലീം സാമുദായിക നാടകമാണ്" എന്നാണ് കെ.ടി. യുടെ അഭിപ്രായം.  നാടകം അരങ്ങേറിയപ്പോൾ വലിയ കോലാഹലമുണ്ടായി. മുസ്ലിം സമുദായത്തിലെ അനാചാരങ്ങൾക്കും അന്ധവിശ്വാസങ്ങൾക്കും എതിരെ ആഞ്ഞടിച്ച നാടകമായിരുന്നു അത്.  സ്ത്രീവിദ്യാഭ്യാസമാണ് ഈ നാടകത്തിലെ മുഖ്യപ്രമേയം. ഇന്നും മുസ്ലിംസ്ത്രീകൾ നേരിടുന്ന പല പ്രശ്നങ്ങളും ഈ നാടകം ചർച്ചചെയ്യുന്നുണ്ട് - ബഹുഭാര്യാത്വം, പുരുഷന് ഭാര്യയെ ഏകപക്ഷീയമായി മൊഴിചൊല്ലാനുള്ള സൗകര്യം, സ്ത്രീകളുടെ സ്വത്തുടമസ്ഥതയുടെ പ്രശ്നം - എല്ലാം. 

ഇതു ഭൂമിയാണ് എന്ന നാടകത്തിലെ 'മുടിനാരേഴായ്‌ചീന്തീട്ട് നേരിയപാലം കെട്ടീട്ട്', 'കയിലുകൾ പിടിക്ക്ണ കൈകളുണ്ടുയര്ണ്' എന്നിവയടക്കമുള്ള ഗാനങ്ങൾ വിഖ്യാതഗാനങ്ങളായിരുന്നു.
## അവലംബം

വർഗ്ഗം:കെ.ടി. മുഹമ്മദിന്റെ നാടകങ്ങൾ
ബങ്കളൂരു സിറ്റി തീവണ്ടിനിലയം

ബെംഗളൂരു  സിറ്റി തീവണ്ടിനിലയം(ക്രാന്തിവീര സംഗോളി രായണ്ണ തീവണ്ടിനിലയം) ബങ്കളൂരുവിലെ   പ്രധാനപ്പെട്ട ഒരു തീവണ്ടിനിലയമാണ്.  ഇന്ത്യയിലെ തിരക്കേറിയ നിലയങ്ങളിൽ ഒന്നായ ഇവിടെ രണ്ടു പ്രവേശനകവാടങ്ങളും പത്ത് പ്ലാറ്റ്ഫോമുകളുമുണ്ട്. 63 എക്സ്പ്രസ്സ് തീവണ്ടികളടക്കം 88 തീവണ്ടികൾ നിത്യവും ഈ നിലയത്തിലുടെ കടന്നുപോകുന്നു. 220,000 യാത്രക്കാർ ദിവസവും ഇതിലെ സഞ്ചരിക്കുന്നു.

വർഗ്ഗം:കർണ്ണാടകയിലെ തീവണ്ടി നിലയങ്ങൾ
വർഗ്ഗം:ബെംഗളൂരു
മൂഴിക്കുളം ശാല ജൈവ ഗ്രാമം

ഗ്രാമീണ സർവ്വകലാശാല എന്ന ആശയത്തെ അടിസ്ഥാനമാക്കി എറണാകുളം ജില്ലയിൽ, തൃശൂർ ജില്ലയുമായി അതിരുപങ്കിടുന്ന പാറക്കടവ് ഗ്രാമ പഞ്ചായത്തിലെ മൂഴിക്കുളത്തുള്ള ഒരു ജൈവ ഗ്രാമമാണു് *മൂഴിക്കുളം ശാല ജൈവ ഗ്രാമം*. ചാലക്കുടി പുഴയുടെ തീരത്ത് 2.40 ഏക്കറിലായി വ്യാപിച്ചുകിടക്കുന്ന മൂഴിക്കുളം ശാലയുടെ ജൈവ ഗ്രാമത്തിൽ  പ്രകൃതിസൌഹൃദമായി നിർമ്മിച്ച 23 നാലുകെട്ടുകളും 29 ഒറ്റമുറി വീടുകളുമുണ്ട്. അഞ്ച് സെന്റ് ഭൂമിയിൽ നാലുകെട്ടും ഒരു സെന്റ് ഭൂമിയിൽ ഒറ്റമുറിവീടുകളുമാണു് പണിതിരിക്കുന്നത്. 

## പദ്ധതി
വിദ്യാകേന്ദ്രങ്ങളുടെ മാതൃകയിൽ പഠനങ്ങളും അന്വേഷണങ്ങളും അടിസ്ഥാനമാക്കി പരിസ്ഥിതി, പൈതൃകസംരക്ഷണ പ്രവർത്തനങ്ങൾ സമകാലികമായി നടത്തുക എന്നതാണു് ശാല നിർമ്മിക്കതിലുള്ള ലക്ഷ്യം. പി ആർ പ്രേംകുമാർ, പ്രദീപ് മൂഴിക്കുളം, ശ്രീനി വാസുദേവ്, ജർളി, വൈക്കം മുരളി, പരേതനായ രവീന്ദ്രൻ തുടങ്ങിയവരുടെ ആലോചനയിൽനിന്നാണ് ജൈവ ഗ്രാമത്തിന്റെ തുടക്കം. മതിലുകളില്ലാത്ത, രാസവളങ്ങളും കീടനാശിനികളും പ്രവേശിപ്പിക്കാൻ പാടില്ലാത്ത, ടാറിങ്ങ് ചെയ്യാത്ത, തേയ്ക്കാത്ത, അഞ്ചുസെന്റിൽ പണിയാവുന്ന രീതിയിലാണു് ഗ്രാമം തയ്യാറാക്കിയിരിക്കുന്നത് പ്രകൃതിവിരുദ്ധവും ജൈവവിരുദ്ധവുമായ ഒരുപാട് നിയമങ്ങൾക്കുള്ളിലാണ് നമ്മുടെ വാസം എന്ന തിരിച്ചറിവാണ് ഇതിലേക്ക് നയിച്ചത് എന്നു് തുടക്കക്കാർ അഭിപ്രായപ്പെടുന്നു.

## അവലംബം
*http://www.deshabhimani.com/special/latest-news/520423 

വർഗ്ഗം:കേരളത്തിലെ വിനോദസഞ്ചാരകേന്ദ്രങ്ങൾ
പപ്പൻ പ്രിയപ്പെട്ട പപ്പൻ

സിദ്ദിഖ്-ലാലിന്റെ രചനയിൽ സത്യൻ അന്തിക്കാട് സംവിധാനം ചെയ്ത് 1986ൽ പുറത്തിറങ്ങിയ മലയാളചലച്ചിത്രമാണ് **പപ്പൻ പ്രിയപ്പെട്ട പപ്പൻ**.മോഹൻലാൽ, ലിസി, റഹ്മാൻ ,തിലകൻ തുടങ്ങിയവരാണ് ഈ ചിത്രത്തിൽ പ്രധാനവേഷങ്ങൾ കൈകാര്യം ചെയ്തിരിക്കുന്നത് .സിദ്ദിഖ്-ലാൽ ദ്വയം ആദ്യമായി തിരക്കഥ രചിച്ച ഈ ചിത്രം ഹരിശ്രീ അശോകന്റെ ആദ്യ സിനിമയും മോഹൻലാലിന്റെ നൂറാമത് സിനിമയുമായിരുന്നു. ഈ ചിത്രം Here Comes Mr. Jordan എന്ന ഇംഗ്ലിഷ് ചിത്രത്തിൻ്റെ അനൗദ്യോഗിക റീമേക്ക് ആണ്

## കഥ
ഗായകനായ പപ്പൻ (റഹ്മാൻ) വാഹനാപകടത്തിൽ മരണപ്പെടുന്നു.എന്നാൽ പപ്പൻ കുറച്ചുനാൾ കൂടി ജീവിക്കാമെന്ന് തിരിച്ചറിഞ്ഞ യമൻ (തിലകൻ) മരിച്ചവരുടെ ശരീരത്തിൽ പ്രവേശിച്ച് ജീവിക്കുവാൻ പപ്പന് അനുമതി നൽകുന്നതാണ് ചിത്രത്തിന്റെ  പ്രമേയം.

## അഭിനയിച്ചവർ
*മോഹൻലാൽ- ഇൻസ്‌പെക്ടർ ദേവദാസ് 
*റഹ്മാൻ- പപ്പൻ 
*തിലകൻ- യമരാജൻ 
*ലിസി -സറീന
*ജോസ് പ്രകാശ്- ചന്തു അങ്കിൾ
*മാള അരവിന്ദൻ
*ഉണ്ണിമേരി - ദേവദാസിന്റെ ഭാര്യ
*ഇന്നസെന്റ് - കുട്ടൻ
*ജോസ് - ഉമേഷ്
*ഹരിശ്രീ അശോകൻ
*ശങ്കരാടി
*സൈനുദ്ദീൻ
*നെടുമുടി വേണു
*രാജൻ പി. ദേവ്

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അന്തിക്കാടിന്റെ ഗാനങ്ങൾ
വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ആലപ്പി രംഗനാഥ് സംഗീതം നൽകിയ ഗാനങ്ങൾ
പീലിത്തുമ്പി

ഏഷ്യയിലെ ഉഷ്ണമേഖലാ പ്രദേശത്തു കാണപ്പെടുന്ന മരതകത്തുമ്പി കുടുംബത്തിൽ ഉള്ള ഒരിനം സൂചിത്തുമ്പിയാണ് **പീലിത്തുമ്പി** ****.

ആൺതുമ്പികളുടെ പിൻചിറകുകളുടെ മുകൾഭാഗം തിളക്കമുള്ള പച്ചനിറത്തോടു കൂടിയതാണ്. അടിഭാഗം ബ്രൗൺ നിറത്തിലും കാണുന്നു. പെൺതുമ്പികൾക്ക് വെളുത്ത രണ്ടു പൊട്ടോടുകൂടിയ സുതാര്യമായ ചിറകുകൾ ആണ് 

കാടുകളിലോ കാടുകളോടു ചേർന്നുകിടക്കുന്ന ആയ പ്രദേശങ്ങളിലോ ഉള്ള അരുവികളിലോ തോടുകളിലോ ആണ്  കൂടുതലായും കണ്ടുവരുന്നത്. ആൺതുമ്പികൾ അനുയോജ്യമായ സ്ഥലങ്ങളിൽ നിലയുറപ്പിച്ചിരിക്കുന്നതായി കാണാം. പെൺതുമ്പികളെ ആകർഷിക്കാനായി ചിലപ്പോൾ ചിറകുകൾ മിന്നിക്കാറുണ്ട്. പെൺതുമ്പികൾ വെള്ളത്തിൽ മുങ്ങിക്കിടക്കുന്ന സസ്യങ്ങളിലാണ് മുട്ടയിടുന്നത്. ചിലപ്പോൾ കുറേസമയം പൂർണമായി മുങ്ങിക്കിടന്നും മുട്ടയിടുന്നത് കാണാം. ജലാശയത്തിനു സമീപത്തു മാത്രമേ ഇവയെ കാണാറുള്ളു.

## വിതരണം
ഇന്ത്യയിൽ പശ്ചിമബംഗാൾ, കേരളം, അരുണാചൽ പ്രദേശ്, മഹാരാഷ്ട്ര, ആസ്സാം, മണിപ്പൂർ, കർണ്ണാടക, ഉത്തരാഖണ്ഡ്, നാഗാലാന്റ്, ഛത്തീസ്‌ഗഢ്, തമിഴ്‌നാട് എന്നിവിടങ്ങളിൽ കണ്ടുവരുന്നു. കേരളത്തിൽ തിരുനെല്ലി(വയനാട്), കുമ്മന്നൂർ, കോന്നി(പത്തനംതിട്ട), നെല്ലിയാമ്പതി(പാലക്കാട്), ആറളം, വരദൂർ(കണ്ണൂർ), ഉപ്പുകുന്ന്(ഇടുക്കി), തട്ടേക്കാട്(എറണാകുളം) എന്നിവിടങ്ങളിലും കണ്ടിട്ടുണ്ട്. ഇന്ത്യയിൽ കൂടുതൽ പ്രദേശങ്ങളിൽ റിപ്പോർട്ടു ചെയ്തിട്ടുള്ളതും വർഷത്തിൽ ഏറ്റവും കൂടുതൽ സമയം കണാൻ കഴിഞ്ഞതായി റിപ്പോർട്ടു ചെയ്തിട്ടുള്ളതും കേരളത്തിലാണ്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ തുമ്പികൾ
വർഗ്ഗം:സൂചിത്തുമ്പികൾ